open-index/open-wikipedia-markdown huggingface dataset:
મૌલવી લિયાકત અલી

**મૌલવી લિયાકત અલી** (૧૮૧૭ – ૧૮૯૨) ભારતના ઉત્તર પ્રદેશ રાજ્યના અલ્હાબાદ (પ્રયાગરાજ)ના મુસ્લિમ ધાર્મિક નેતા હતા. પ્રથમ ભારતીય સ્વાતંત્ર્ય સંગ્રામ અથવા ૧૮૫૭ના વિદ્રોહ તરીકે ઓળખાતા અંગ્રેજો સામેના બળવાના સૌથી જાણીતા નેતાઓ પૈકીના એક નેતા હતા.  તેઓ પ્રયાગરાજ જિલ્લાના પરગણા ચૈલના મહગાંવ ગામના હતા. તેઓ એક ધાર્મિક શિક્ષક, ધર્મપરાયણ મુસલમાન અને ખૂબ જ સાહસિક અને શૌર્યવાન વ્યક્તિ હતા.

ચૈલના જમીનદારો લિયાકત અલીના સંબંધીઓ અને અનુયાયીઓ હતા અને તેમણે ૧૮૫૭ની લડતમાં મૌલવીને તેમના માણસો અને દારૂગોળો સાથે સમર્થન પુરુ પાડ્યું હતું. પરિણામે, મૌલવીએ ખુસરો બાગ પર કબજો જમાવ્યો અને ભારતની સ્વતંત્રતાની જાહેરાત કરી. ખુસરો બાગ મૌલવી લિયાકત અલીના વડપણ હેઠળ સિપાહીઓનું વડુંમથક બન્યું અને તેમણે સ્વતંત્ર થયેલા અલ્હાબાદના ગવર્નર તરીકેનો હોદ્દો સંભાળ્યો. જો કે, વિપ્લવને ઝડપથી દબાવી દેવામાં આવ્યો હતો અને અંગ્રેજોએ ભારે મુશ્કેલી બાદ બે અઠવાડિયામાં અલ્હાબાદ શહેર પર પુનઃ કબજો જમાવ્યો હતો.

બ્રિટિશરોએ શહેર પર પુનઃ કબજો જમાવ્યા બાદ તેઓ કેટલાક મિત્રો અને બળવાખોર સિપાહીઓ સાથે અલ્હાબાદથી નાસી છૂટ્યા હતા, પરંતુ સપ્ટેમ્બર ૧૮૭૧માં મુંબઇના ભાયખલા રેલવે સ્ટેશન પર ૧૪ વર્ષ બાદ પકડાયા હતા. તેના પર કેસ ચાલ્યો અને તેમને મૃત્યુદંડની સજા ફટકારવામાં આવી, પરંતુ ૧૭ મે ૧૮૯૨ના રોજ રંગૂન (હાલના યાંગુન)માં કેદમાં તેમનું મૃત્યુ થયું. વિખ્યાત એમેલિયા હોર્ને (એમી હોર્ને અને એમેલિયા બેનેટ તરીકે પણ ઓળખાય છે) એ કાનપુરની કથિત ઘેરાબંધીમાંથી બચી ગયેલી ૧૭ વર્ષીય યુવતી હતી. ૧૮૭૨માં લિયાકત અલી પર ચાલેલા ખટલામાં તે મૌલવીના પક્ષની સાક્ષી હતી અને લિયાકત અલીના બચાવમાં તેને રજૂ કરવામાં આવી હતી. લિયાકત અલીને આંદામાન દ્વીપ સમૂહના પોર્ટ બ્લેયરમાં સેલ્યુલર જેલમાં આજીવન કારાવાસની સજા ફટકારવામાં આવી હતી.

## સંદર્ભ 
શ્રેણી:સ્વાતંત્ર્ય સેનાની
શ્રેણી:૧૮૯૨માં મૃત્યુ
જહાંગીર પેસ્તનજી ખંભાતા

જહાંગીર પેસ્તનજી ખંભાતા (૧૮૫૬–૧૯૧૬) પારસી રંગભૂમિના અભિનેતા, દિગ્દર્શક અને વ્યવસ્થાપક તેમજ ગુજરાતી રંગભૂમિના નાટ્યકાર હતા.

## પ્રારંભિક જીવન 
ખંભાતાનો જન્મ ૧૮૫૬માં મુંબઈમાં પારસી પરિવારમાં થયો હતો. તેમનો ઉછેર ખંભાત, ગુજરાતમાં થયો હતો અને નાની ઉંમરે નાટકના ક્ષેત્ર સાથે જોડાયા હતા. ૧૪ વર્ષની ઉંમરે, તેમણે કેખુશરૂ કાબરાજીના નાટક *જમશેદ* (૧૮૭૦)માં અરનવાઝની ભૂમિકા માટે પ્રશંસા મેળવી હતી. તેમણે સ્ત્રી ભૂમિકાઓ પણ ભજવી હતી. વિક્ટોરિયા થિયેટ્રિકલ કંપની દ્વારા નિર્મિત અરામના નાટક *બેનઝીર-બદ્રેમુનીર* (૧૮૭૨) માં મહરુ પરીની ભૂમિકા માટે તેમની પ્રશંસા કરવામાં આવી હતી.

## કારકિર્દી 
ખંભાતા શેક્સપિયરના નાટકો જોવા ઇંગ્લેન્ડની મુલાકાત લેવા ઇચ્છતા હતા, પરંતુ તે કરી શક્યા નહીં કારણ કે તેમની ટુકડી જે વહાણમાં સવાર હતી તે પૂર્વ તરફ આગળ વધી હતી અને તેમણે ૧૮૭૫માં બર્મા, જાવા, સુમાત્રા અને આંદામાન ટાપુઓનો પ્રવાસ કર્યો હતો. દિલ્હીના તેમના મિત્ર લાલસિંહ દુલ્હાસિંગની મદદથી તેમણે એમ્પ્રેસ વિક્ટોરિયા થિયેટ્રિકલ કંપનીની સ્થાપના કરી જે ૧૮૭૬ થી ૧૮૭૮ સુધી કાર્યરત હતી. તેમણે શેક્સપિયરના *પેરિકલ્સ* પર આધારિત નાટક *ખુદાદાદ* (૧૮૯૮) નું નિર્માણ કર્યું જેમાં મેરી ફેન્ટન અને કાવસજી પાલનજી ખટાઉ એ અભિનય કર્યો હતો. ખટાઉ અને ખંભાતા પાછળથી અલગ થઈ ગયા.

તેઓ ઉત્તર ગુજરાતના પરંપરાગત કલાકાર એવા નાયક અને ભોજક જ્ઞાતિના યુવા કલાકારોને નાટકોમાં લઈ આવ્યા. તેમણે પારસી સામાજિક રિવાજો પર પાંચ નાટકો લખ્યા હતા જેમાંનું *જુદ્દીન ઝઘડો* (૧૯૦૫), એક પારસી માણસ, તેની બિનપારસી પત્ની અને તેમના પુત્રની સત્ય ઘટનાથી પ્રેરિત એક પ્રહસન છે. *માહરો નાટકી અનુભવ* (૧૯૧૪) એ તેમનું ગુજરાતીમાં લખાયેલું સંસ્મરણ છે. તે *પારસી* સાપ્તાહિકમાં ૬૨ લેખો તરીકે પ્રકાશિત થયો હતો. પ્રારંભિક લેખોમાં તેમના જન્મ, માતા-પિતા, શિક્ષણ અને રંગભૂમિમાં તેમની રુચિની શરૂઆતનું વર્ણન કરે છે. અન્ય લેખોમાં તે સમયની નાટક મંડળીઓનું વર્ણન કરે છે પરંતુ તેમની વ્યક્તિગત ભૂમિકાઓનું ભાગ્યે જ વર્ણન કરે છે.

## મૃત્યુ 
ખંભાતાનું ૧૯૧૬માં અવસાન થયું હતું.

## સંદર્ભ 
 
 
શ્રેણી:૧૯૧૬માં મૃત્યુ
શ્રેણી:ગુજરાતી રંગભૂમિ
વિશ્વ તમાકુ નિષેધ દિવસ

**વિશ્વ તમાકુ નિષેધ દિવસ** એ વિશ્વભરમાં દર વર્ષે ૩૧ મેના રોજ મનાવવામાં આવે છે. આ દિવસની વાર્ષિક ઉજવણીમાં લોકોને તમાકુના ઉપયોગના જોખમો, તમાકુ કંપનીઓની વ્યવસાયિક પદ્ધતિઓ, વિશ્વ આરોગ્ય સંસ્થા (ડબ્લ્યુએચઓ) તમાકુના ઉપયોગ સામે લડવા માટે શું કરી રહી છે, અને વિશ્વભરના લોકો તેમના આરોગ્ય અને તંદુરસ્ત જીવનના અધિકારનો દાવો કરવા અને ભાવિ પેઢીઓને સુરક્ષિત રાખવા માટે શું કરી શકે છે તે વિશે માહિતગાર કરવામાં છે.

વિશ્વ આરોગ્ય સંસ્થા (ડબ્લ્યુએચઓ)ના સભ્ય રાષ્ટ્રોએ ૧૯૮૭માં વિશ્વ તમાકુ નિષેધ દિવસની રચના કરી હતી, જેનો ઉદ્દેશ તમાકુના રોગચાળા અને તેનાથી થતા અટકાવી શકાય તેવા મૃત્યુ અને રોગ તરફ વિશ્વનું ધ્યાન દોરવાનો હતો. આ દિવસનો આશય તમાકુના ઉપયોગના બહોળા વ્યાપ અને આરોગ્ય પરની નકારાત્મક અસરો તરફ ધ્યાન દોરવાનો છે, જે હાલમાં વિશ્વભરમાં દર વર્ષે ૮૦ લાખથી વધુ મૃત્યુ તરફ દોરી જાય છે, જેમાં ધૂમ્રપાન ન કરનારા અને પરોક્ષ રીતે ધૂમ્રપાનના સંપર્કમાં આવવાના પરિણામે ૧.૨ મિલિયન લોકોનો સમાવેશ થાય છે.  આ દિવસને વિશ્વભરમાં સરકારો, જાહેર આરોગ્ય સંસ્થાઓ, ધૂમ્રપાન કરનારાઓ, ઉત્પાદકો અને તમાકુ ઉદ્યોગ તરફથી ઉત્સાહ અને પ્રતિકાર બંનેનો સામનો કરવો પડ્યો છે.

## સંદર્ભ 
## બાહ્ય કડીઓ
* વિશ્વ તમાકુ નિષેધ દિવસ 2022 (WHO)
* તમાકુ મુક્ત પહેલ (WHO)
* તમાકુ-મુક્ત બાળકો માટેનું અભિયાન
* ક્ષય અને ફેફસાના રોગ સામે આંતરરાષ્ટ્રીય યુનિયન

શ્રેણી:મહત્વના દિવસો
પી.વી. નરસિંહ રાવ

**પામુલપાર્થી વેકંટ નરસિંહ રાવ** (૨૮ જૂન ૧૯૨૧ - ૨૩ ડિસેમ્બર ૨૦૦૪) જેઓ **પી.વી. નરસિંહ રાવ** તરીકે વધુ જાણીતા હતા, ભારતના ૯મા વડાપ્રધાન હતા. 'લાઈસન્સ રાજ'નો અંત અને ભારતીય અર્થવ્યવસ્થામાં ઉદારીકરણની શરૂઆત તેમના વડાપ્રધાનપદ દરમિયાન થઈ હતી. તેઓ આંધ્ર પ્રદેશના મુખ્યમંત્રી પણ રહી ચુક્યા હતા.

## વડાપ્રધાન તરીકે 
તેમના વડાપ્રધાન બનવામાં ભાગ્યનો મોટો સાથ છે. ૨૧ મે ૧૯૯૧ના રોજ રાજીવ ગાંધીની હત્યા કરવામાં આવી હતી. આવી સ્થિતિમાં સહાનુભૂતિની લહેરથી કોંગ્રેસને ફાયદો થયો. ૧૯૯૧ની સામાન્ય ચૂંટણી બે તબક્કામાં યોજાઈ હતી. રાજીવ ગાંધીની હત્યા પહેલા પ્રથમ તબક્કાની ચૂંટણીઓ અને તેમની હત્યા બાદ બીજા તબક્કાની ચૂંટણીઓ યોજાઈ હતી. બીજા તબક્કાની ચૂંટણીમાં કોંગ્રેસનું પ્રદર્શન પ્રથમ તબક્કાની સરખામણીએ સારું રહ્યું હતું. તેનું મુખ્ય કારણ રાજીવ ગાંધીની હત્યાથી પેદા થયેલી સહાનુભૂતિની લહેર હતી. કોંગ્રેસને આ ચૂંટણીમાં સ્પષ્ટ બહુમતી ન મળી પરંતુ ૨૩૨ બેઠકો સાથે તે સૌથી મોટા પક્ષ તરીકે ઉભરી આવ્યો. ત્યારબાદ નરસિંહ રાવને કોંગ્રેસ સંસદીય દળનું નેતૃત્વ સોંપવામાં આવ્યું. આવી સ્થિતિમાં તેમણે સરકાર બનાવવાનો દાવો રજૂ કર્યો હતો. સરકાર લઘુમતીમાં હતી પરંતુ કોંગ્રેસે તેની બહુમતી સાબિત કરવા માટે પૂરતા સાંસદો ભેગા કર્યા અને કોંગ્રેસ સરકારે સફળતાપૂર્વક તેની પાંચ વર્ષની મુદત પૂરી કરી. પી.વી. નરસિંહ રાવે ખૂબ જ મુશ્કેલ સમયમાં દેશની કમાન સંભાળી હતી. તે સમયે ભારતનો વિદેશી હૂંડિયામણ ભંડાર ભયજનક સ્તરે ઘટી ગયો હતો અને દેશનું સોનું પણ ગીરવે મૂકવું પડ્યું હતું. તેમણે રિઝર્વ બેંકના અનુભવી ગવર્નર મનમોહન સિંહને નાણામંત્રી બનાવીને દેશને આર્થિક વમળમાંથી બહાર કાઢ્યો.

## સંદર્ભ
## બાહ્ય કડીઓ 
* નરસિંહ રાવ - દેશની આર્થિક સ્વતંત્રતાના મસીહા
* ભારતના વડાપ્રધાનોની સત્તાવાર વેબસાઇટ (અંગ્રેજીમાં)

શ્રેણી:ભારતના વડાપ્રધાન
શ્રેણી:૧૯૨૧માં જન્મ
શ્રેણી:૨૦૦૪માં મૃત્યુ
શ્રેણી:ભારત રત્ન પુરસ્કારના વિજેતા
યશવંત દોશી

**યશવંત દોશી** (૧૬ માર્ચ ૧૯૨૦ – ૧૪ જાન્યુઆરી ૧૯૯૯) ગુજરાતી ભાષાના જાણીતા સંપાદક, લેખક અને *ગ્રંથ* સામયિકના તંત્રી હતા.

## શિક્ષણ 
યશવંત દોશીનો જન્મ અમદાવાદમાં ૧૬ માર્ચ ૧૯૨૦ના રોજ થયો હતો. તેઓએ તેમનું પ્રાથમિક શિક્ષણ ધોરણ ૪ સુધી શેઠ મનસુખલાલની શાળામાં કર્યો હતો ત્યારબાદ માધ્યમિક શિક્ષણ શેઠ ચી. ન. મહાવિદ્યાલયમાં પુરું કરેલ હતું. નવચેતન હાઈસ્કુલમાંથી એસ.એસ.સીની પરિક્ષા પાસ કર્યા બાદ તેઓએ અમદાવાદ સ્થિત એલ.ડી આર્ટસ કોલેજમાં શરુઆતના ત્રણ વર્ષ અભ્યાસ કર્યો હતો અને બાદમાં ભાવનગરની શામળદાસ કોલેજમાંથી ૧૯૪૨માં બી.એ ( ગુજરાતી અને સંસ્કૃત) પાસ કરેલ હતું.

## કારકિર્દી 
૧૯૪૨–૪૯ના ગાળા દરમ્યાન તેઓ વિવિધ સ્વતંત્ર વ્યવસાયો સાથે સંકળાયેલ હતા. ૧૯૪૯–૧૯૫૪ના વર્ષો દરમ્યાન તેઓએ ભો.મ.કોમર્સ કોલેજ ભાવનગર ખાતે શિક્ષક તરીકે ફરજ બજાવેલી. ૧૯૫૪ થી ૧૯૬૩ની સાલ સુધી તેઓએ મુંબઈ સ્થિત અમેરિકન માહિતી ખાતાના કાર્યાલય (USIS) ખાતે અનુવાદક અને સંપાદક તરીકેને ફરજો બજાવી હતી. ૧૯૫૮ની સાલમાં વાડીલાલ ડગલી સાથે મળીને પરિચય પુસ્તિકાઓનું પ્રકાશન શરુ કર્યુ હતું. ૧૯૬૪માં પરિચય ટ્ર્સ્ટમાં જોડાઈને ગ્રંથ માસિકના તંત્રીનો કાર્યભાર સંભાળ્યો હતો જે ૧૯૮૫ સુધી *ગ્રંથ*નું પ્રકાશન બંધ થયા સુધી જાળવી રાખ્યો હતો.

## અવસાન
તેમનું અવસાન ૧૪ જાન્યુઆરી ૧૯૯૯ના રોજ મુંબઈ ખાતે થયુ હતું.

## આ પણ જુઓ
* ગુજરાતી સાહિત્યકારોની યાદી

## સંદર્ભ
ગ્રંથના પંથના અનોખા યાત્રી - લે. દિપક મહેતા ,પ્રકાશન: ગુજરાત વિશ્વકોષ ટ્ર્સ્ટ, અમદાવાદ.

શ્રેણી:ગુજરાતી સાહિત્યકાર
શ્રેણી:પત્રકાર
શ્રેણી:૧૯૨૦માં જન્મ
શ્રેણી:૧૯૯૯માં મૃત્યુ
લખપત ગુરુદ્વારા

thumb|લખપત ગુરુદ્વારા સાહિબ
**લખપત ગુરુદ્વારા સાહિબ** અથવા **ગુરુદ્વારા પહેલી પતશાહી** એ એક ગુરુદ્વારા છે. આ શીખોનું એક ધર્મસ્થળ છે જે ગુજરાતના કચ્છ જિલ્લાના લખપતમાં આવેલું છે. ગુરુ નાનક મક્કા જતી વખતે તેમની બીજી (1506-1513) અને ચોથી (1519-1521) પ્રચાર યાત્રા જેને *ઉદાસી* કહેવાય છે, તે દરમિયાન નગરમાં રોકાયા હતા. એવું માનવામાં આવે છે કે તેમણે તેમની ચોથી યાત્રા દરમિયાન સ્થળની મુલાકાત લીધી હતી. આ યાત્રાનાં યજમાનના વંશજોએ 19મી સદીની શરૂઆતમાં અહીં ગુરુદ્વારાની સ્થાપના કરી હતી. આ ગુરુદ્વારામાં લાકડાના પગરખા અને પાલખી જેવા તેમની વસ્તુઓ તેમજ ઉદાસી સંપ્રદાયના બે મહત્વપૂર્ણ વડાઓની હસ્તપ્રતો અને નિશાનો છે. આ સ્થળે પૂજા ઉદાસી સંપ્રદાય દ્વારા કરવામાં આવે છે અને શરૂઆતમાં તેની જાળવણી પણ તેમના દ્વારા જ કરવામાં આવતી હતી. હવે તેની જાળવણી સ્થાનિક શીખ સમુદાય અને ગાંધીધામના ગુરુદ્વારા શ્રી ગુરુ નાનક સિંઘ સભા દ્વારા કરવામાં આવે છે. ગુરુદ્વારા રાજ્ય પુરાતત્વ વિભાગ દ્વારા રાજ્ય સંરક્ષિત સ્મારક (S-GJ-65) છે. તેને 2001 માં ભૂકંપ પછી સંરક્ષણ માટે 2004 માં યુનેસ્કો એશિયા-પેસિફિક એવોર્ડ મળ્યો છે.

## સંદર્ભ 
શ્રેણી:કચ્છ જિલ્લો
મુક્તાબેન પંકજકુમાર ડગલી

**મુક્તાબેન પંકજકુમાર ડગલી** (જન્મ ૨ જુલાઇ ૧૯૬૨) ગુજરાતના એક સામાજિક કાર્યકર છે. તેઓ અંધ અને વિકલાંગ લોકો માટે કામ કરે છે અને અનેક સંસ્થાઓ સાથે સંકળાયેલા છે. તેમને ૨૦૧૯માં ભારત સરકાર દ્વારા પદ્મશ્રીથી નવાજવામાં આવ્યા હતા.

## જીવનચરિત્ર 
મુક્તાબેનનો જન્મ ૨ જુલાઈ ૧૯૬૨ના રોજ ગુજરાતના અમરેલી નજીક નાના આંકડીયા ગામમાં થયો હતો. તેમને સાત વર્ષની ઉંમરે મેનિન્જાઇટિસ થયો હતો અને તેમણે બંને આંખો ગુમાવી દીધી હતી. તેમનું પ્રાથમિક શિક્ષણ ઉદ્યોગશાળા, ભાવનગરમાં થયું હતું. બાદમાં તેમણે અંધ કન્યા પ્રકાશ ગૃહ, અમદાવાદમાં છઠ્ઠાથી દસમા ધોરણ (૧૯૭૮-૧૯૮૩) સુધી અભ્યાસ કર્યો. બાદમાં તેમણે બી.એ. અને બી.એડ. પૂર્ણ કર્યું. તેમણે ૧૯૮૪માં અમરેલીમાં અંધજન શાળાના આચાર્ય પંકજકુમાર ડગલી સાથે લગ્ન કર્યા હતા.

તેમણે ૧૨ વર્ષ સુધી અંધજન મંડળ, અમરેલીના માનદ સચિવ તરીકે સેવા આપી હતી. તેમણે અમરેલીમાં અંધજનો માટે પ્રાથમિક શાળાની સ્થાપના કરી. તેઓ નવચેતન અંધજન મંડળ, ભચાઉના કારોબારી સભ્ય; નવજીવન અંધજન મંડળ, વાંકાનેરના સંયુક્ત સચિવ; વુમન એસોસિએશન ફોર બ્લાઇન્ડ, અમદાવાદના ટ્રસ્ટી અને પ્રજ્ઞાચક્ષુ મહિલા સેવાકુંજ, સુરેન્દ્રનગરના સેક્રેટરી છે. તેઓ અંધ મહિલાઓ માટે દ્વિ-માસિક બ્રેઇલ સામયિક *દીદી* પ્રકાશિત કરે છે.

## સન્માન 
મુક્તાબેનને તેમના સામાજિક કાર્ય માટે ભારત સરકાર દ્વારા ૨૦૧૯માં પદ્મશ્રી પુરસ્કાર એનાયત કરવામાં આવ્યો હતો. તેમને ૨૦૧૫માં ગાંધીમિત્ર એવોર્ડ એનાયત કરવામાં આવ્યો હતો. તેમને માતા જીજાબાઇ મહિલા શક્તિ પુરસ્કાર પણ મળેલ છે.

## સંદર્ભ 
શ્રેણી:જીવિત લોકો
શ્રેણી:૧૯૬૨માં જન્મ
શ્રેણી:પદ્મશ્રી પુરસ્કાર વિજેતાઓ
ભંડારદારા

right|thumb|ભંડારદારા પાસેનું એક ગામ
thumb|ચોમાસામાં વિલ્સન બંધ
**ભંડારદારા** એ ભારતના પશ્ચિમ ઘાટમાં, ઇગતપુરી નજીક આવેલું એક ગામ છે. આ ગામ મહારાષ્ટ્ર રાજ્યના અહેમદનગર જિલ્લાના અકોલે તાલુકામાં મુંબઈથી લગભગ ૧૮૫ કિમી અને અહમદનગરથી ૧૫૫ કિમીના અંતરે આવેલું છે.

## નજીકના સ્થળો 
thumb|અમૃતેશ્વર મંદિર, રતનવાડી, રતનગઢ
* રતનગડ
* અગસ્તી ઋષિ આશ્રમ
* અમૃતેશ્વર મંદિર
* સંધાન વેલી
* રાંધા ધોધ

## સંદર્ભ 
## બાહ્ય કડીઓ 
* 
* MTDC, Bhandardara

શ્રેણી:મહારાષ્ટ્ર
રામેશ્વર પ્રસાદ સિંહા

**રામેશ્વર પ્રસાદ સિંહા** અથવા **રામેશ્વર પ્રસાદ સિંઘ** એક ભારતીય રાજપુરુષ હતા અને ભારતીય સ્વતંત્રતા ચળવળમાં સહભાગી હતા. તેઓ ભારતની બંધારણ સભાના સભ્ય હતા અને એક સ્વતંત્ર રાષ્ટ્ર તરીકે દેશની પ્રથમ સંસદમાં સેવા આપી હતી. તેઓ બિહારની વિધાનસભાના સભ્ય પણ હતા. તેઓ તેમની વક્તૃત્ત્વ કુશળતા અને અંગ્રેજી અને હિન્દી બંને ભાષાઓમાં જનતા સમક્ષના તેમના ભાષણો માટે જાણીતા હતા.  તેમણે ૧૯૧૫માં કાયદાની પ્રેક્ટિસ શરૂ કરી હતી, પરંતુ મહાત્મા ગાંધીના અસહકારની ચળવળમાં ભાગ લેવા માટે ૧૯૨૧માં તેમણે તે છોડી દીધી હતી. આઝાદીની લડત દરમિયાન તેમને બે વાર જેલમાં પૂરવામાં આવ્યા હતા.

તેમની એકમાત્ર પુત્રી કિશોરી સિંહા પણ વૈશાલી મતવિસ્તારમાંથી બે ટર્મથી સંસદસભ્ય રહી ચૂક્યા છે અને તેમણે બિહારના ભૂતપૂર્વ મુખ્ય પ્રધાન સત્યેન્દ્ર નારાયણ સિંહા સાથે લગ્ન કર્યાં છે.

૧૯૬૫માં તેમનું અવસાન થયું.

## સંદર્ભ 
## પૂરવણી 
* (બિહારથી) બંધારણ સભાના સભ્યો 
* રાજકારણીઓમાં એક સજ્જન
* ભારતીય રાજકારણના પુનર્નિર્માણ માટેની અરજી

શ્રેણી:સ્વાતંત્ર્ય સેનાની
શ્રેણી:૧૯૬૫માં મૃત્યુ
કુલંગ કિલ્લો

**કુલંગ કિલ્લો** (કુલંગ ગડ) નાસિક જિલ્લાના ઇગતપુરી વિસ્તારમાં, કળસુબાઈ પર્વતમાળાની પશ્ચિમ બાજુએ આવેલો છે. આ કિલ્લો મદનગઢ અને અલંગ કિલ્લાઓને અડીને આવેલો છે, જે બધાં નાસિક-કલ્યાણના પ્રાચીન વ્યાપારી માર્ગને સુરક્ષિત રાખવા માટે બનાવવામાં આવ્યા હતા.

## ઇતિહાસ 
ઇ.સ. ૧૭૬૦માં કિલ્લો કદાચ મુઘલોએ પેશ્વાને નાસિક પ્રદેશમાં અન્ય ઘણા કિલ્લાઓ સાથે સોંપ્યો હતો. ઇ.સ. ૧૮૧૮માં કુલંગ અને નજીકના અન્ય કિલ્લાઓને બ્રિટિશ દળો દ્વારા કબજે કરવામાં આવ્યા હતા. જોકે અંગ્રેજોએ આ કિલ્લાના પગથિયાં નષ્ટ કર્યા ન હતા.

## જોવાલાયક સ્થળો 
કિલ્લા પર પથ્થર કાપીને બનાવેલા પાણીના કુંડ અને એક ગુફા છે. પથ્થરના ચણતરમાંથી બનાવેલા વાડા અને ખંડેર મુખ્ય દરવાજા સિવાય કિલ્લા પર કોઈ નોંધપાત્ર બાંધકામ નથી. કિલ્લા તરફ જવાનો રસ્તો પથ્થર કાપી પગથિયાંથી બનેલો છે. આ કિલ્લાની ઉપરથી કળસુબાઈ શિખર, પટ્ટા કિલ્લો, ઔંધા, મદનગડ કિલ્લો, અલંગ કિલ્લો અને રતનગઢ કિલ્લાઓ સહેલાઈથી જોઈ શકાય છે.

## કેવી રીતે પહોંચવું 
કુલંગ કિલ્લાનું તળેટીનું ગામ આંબેવાડી અથવા કુરંગવાડી છે, જ્યાંથી કિલ્લા સુધી પહોંચવામાં લગભગ બે થી ત્રણ કલાકનો સમય લાગે છે. આ રસ્તો ગાઢ જંગલ વિસ્તાર, કળસુબાઈ-હરિશ્ચંદ્રગઢ વન્યજીવન અભયારણ્યમાંથી પસાર થાય છે. રસ્તામાં પીવાલાયક પાણી અને કિલ્લા પર પુષ્કળ ચોખ્ખું પાણી છે. કિલ્લા પર મોટી જગ્યા ધરાવતી ગુફા છે જેમાં ૧૦૦ વ્યક્તિઓ બેસી શકે છે. કિલ્લા પર કોઈ બળતણનું લાકડું પ્રાપ્ત નથી, તેથી ગામમાંથી બળતણનું લાકડું અથવા ગેસ-સ્ટવ લઈ જવું હિતાવહ છે.

## છબીઓ 

File:Kulang fort1.jpg|પાણીના કુંડ
File:Kulang fort2.jpg|પથ્થરમાંથી કોતરીને બનાવેલા પગથિયાં

## સંદર્ભ 
શ્રેણી:મહારાષ્ટ્રના કિલ્લાઓ
શ્રેણી:નાસિક જિલ્લો
ઓમ્ મંગલમ્ સિંગલમ્

***ઓમ્ મંગલમ્ સિંગલમ્*** એ ૨૦૨૨ની ગુજરાતી રોમેન્ટિક હાસ્ય ફિલ્મ છે જેનું નિર્દેશન સાંદીપ પટેલ દ્વારા કરવામાં આવ્યું છે. તેમાં મલ્હાર ઠાકર, આરોહી પટેલ, તત્સત મુનશી, ભામિની ઓઝા ગાંધી, દર્શન જરીવાલા અને નિસર્ગ ત્રિવેદી મુખ્ય ભૂમિકામાં છે.

## સારાંશ 
બાળપણના મિત્રો અને પ્રેમીઓ લગ્ન કરવા તૈયાર છે. પરંતુ તે પહેલા "સિંગલ" હોવાનો અનુભવ પણ કરવા માંગે છે.

## કલાકારો 
ફિલ્મમાં નીચેના કલાકારો છે:

* સિદ્ધાર્થ તરીકે મલ્હાર ઠાકર
* વાણી તરીકે આરોહી પટેલ
* ઈશિતા તરીકે ભામિની ઓઝા ગાંધી
* મેક્સ તરીકે તત્સત મુનશી
* દર્શન જરીવાલા
* નિસર્ગ ત્રિવેદી
* આરતી પટેલ
* સંજય ગલસર
* દેવાંગી
* રવિ ગોહિલ
* જૈની શાહ
* નિલેશ પરમાર
* રેહાન મેઘાણી

## નિર્માણ 
ઠાકર અને આરોહી અગાઉ ૨૦૧૭માં સાંદીપ પટેલ દ્વારા નિર્દેશિત રોમેન્ટિક કોમેડી ફિલ્મ *લવની ભવાઈ*માં જોવા મળ્યા હતા. આ ફિલ્મ માટે આ સૌ ફરીવાર એક સાથે આવ્યા.

## સંગીત 
*ઓમ્ મંગલમ્ સિંગલમ્* નું સંગીત સચિન-જીગરની જોડીએ આપ્યું છે. 

## રજૂઆત 
આ ફિલ્મના પોસ્ટર અને ટ્રેલર અનુક્રમે ૧૩ અને ૧૪ ઓક્ટોબર ૨૦૨૨ના રોજ રજૂ કરવામાં આવ્યા હતા. આ ફિલ્મ ૧૮ નવેમ્બર ૨૦૨૨ના રોજ રજૂ થઈ હતી.

## આવકાર 
*ધ ટાઈમ્સ ઓફ ઈન્ડિયાના*ના યેશા ભટ્ટે તેને ૫માંથી ૪ રેટિંગ આપ્યું છે. તેણીએ અભિનય, વાર્તા, કથાવસ્તુ, સંગીત, નૃત્ય અને ગીતોની પ્રશંસા કરી. *મિડ-ડે ગુજરાતી*ના રચના જોશીએ તેને ૫માંથી ૪ રેટિંગ આપ્યું અને દિગ્દર્શક, પટકથા, અભિનય અને સંગીતની પ્રશંસા કરી.

## સંદર્ભ 
## બાહ્ય કડીઓ 
* 

શ્રેણી:ગુજરાતી ચલચિત્ર
વડોદ (સંદિગ્ધ)

**વડોદ** એક સંદિગ્ધ શબ્દ છે. આ શબ્દ પરથી લેખ શોધનાર વ્યક્તિ નીચેનામાંથી કોઈ પણ વિષય પર આ શીર્ષક હેઠળ લેખ શોધવાનો પ્રયત્ન કરતી હોય. વડોદ શબ્દ સાથે નીચેના પાનાઓ સંકળાયેલા છે:

* વડોદ (તા. દસ્ક્રોઇ) – ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા અમદાવાદ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા દસ્ક્રોઇ તાલુકામાં આવેલું એક ગામ
* વડોદ (તા. આણંદ) – ભારત દેશના પશ્ચિમ ભાગમાં આવેલા ગુજરાત રાજ્યના ચરોતર પ્રદેશમાં આવેલા આણંદ જિલ્લામાં આવેલા આણંદ તાલુકામાં આવેલું એક ગામ
* વડોદ (તા. ઉમરાળા) – ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા ભાવનગર જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા ઉમરાળા તાલુકામાં આવેલું એક ગામ
* વડોદ (તા. જસદણ) – ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા રાજકોટ જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા જસદણ તાલુકામાં આવેલું એક ગામ
* વડોદ (તા. વઢવાણ) – ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર વિસ્તારમાં આવેલા સુરેન્દ્રનગર જિલ્લામાં આવેલા કુલ ૧૦ (દસ) તાલુકાઓ પૈકીના એક એવા વઢવાણ તાલુકામાં આવેલું એક ગામ
* વડોદ (તા. દહેગામ) – ભારત દેશના પશ્ચિમ ભાગમાં આવેલા ગુજરાત રાજ્યના મધ્ય ભાગમાં આવેલા ગાંધીનગર જિલ્લામાં આવેલા કુલ ૪ (ચાર) તાલુકાઓ પૈકીના એક એવા દહેગામ તાલુકામાં આવેલું એક ગામ
* વડોદ (માંડવી,સુરત) – ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા સુરત જિલ્લાના કુલ ૯ (નવ) તાલુકાઓ પૈકીના એક એવા માંડવી તાલુકામાં આવેલું એક ગામ
* વડોદ (તા. ઓલપાડ) – ભારત દેશના પશ્ચિમ ભાગમાં આવેલા ગુજરાત રાજ્યના સુરત જિલ્લાના ઓલપાડ તાલુકામાં આવેલું ગામ
ટાગોર મેમોરિયલ હોલ

**ટાગોર મેમોરિયલ હોલ**, જે **ટાગોર હોલ** તરીકે પણ ઓળખાય છે, તે અમદાવાદ, ભારત ખાતે આવેલ એક ઑડિટોરિયમ છે. આ ઇમારત ૧૯૬૧માં બી. વી. દોશીએ ડિઝાઇન કરી છે. તે નૃશંસ સ્થાપત્યનું ઉદાહરણ છે. તેનું બાંધકામ ૧૯૬૬માં શરૂ થયું હતું અને ૧૯૭૧માં પૂર્ણ થયું હતું. ૨૦૧૩માં તેનું નવીનીકરણ (રિનોવેશન) કરવામાં આવ્યું હતું.

## ઇતિહાસ 
લી કાર્બઝિયરે અમદાવાદના સાંસ્કૃતિક કેન્દ્રના એક ભાગ તરીકે સંસ્કાર કેન્દ્રની રચના કરી હતી, અને પરફોર્મિંગ આર્ટ્સ માટે અન્ય બે ઇમારતોની દરખાસ્ત કરી હતી, જેને તેમણે વ્યાવસાયિક કલાકારો માટે "બોક્સ ઑફ મિરાકલ્સ" (*ચમત્કારોનો પટારો*) અને કલાપ્રેમી કલાકારો માટે "સ્વયંભૂ રંગમંચ" ગણાવ્યું હતું. પરંતુ આ ઇમારતો ક્યારેય નિર્માણ પામી શકી નહિ.

આ હોલનું નવીનીકરણ પ્રકાશ અને ધ્વનિ પ્રણાલી (લાઇટ એન્ડ સાઉન્ડ સિસ્ટમ) ઉપરાંત નવા આંતરિક રાચરચીલા સાથે ૨૦૧૩માં રૂ.૧૧ કરોડ (૨૦૨૦માં ₹૧૬ કરોડ અથવા ૨.૦ મિલિયન યુએસ ડોલરની સમકક્ષ)ના ખર્ચે કરવામાં આવ્યું હતું. પ્રવેશદ્વારના અગ્રભાગ પર રવિન્દ્રનાથ ટાગોરનું ૧૨ બાય ૨૪ ફૂટ (૩.૭ મીટર × ૭.૩ મીટર)નું સ્ટેઇનલેસ સ્ટીલનું ચિત્ર ઉમેરવામાં આવ્યું હતું, જેના પર તેમના બંગાળી હસ્તાક્ષર છે. ગુજરાતના તત્કાલીન મુખ્યમંત્રી આનંદીબેન પટેલ દ્વારા ૨૫ નવેમ્બર ૨૦૧૩ના રોજ તેને ફરીથી ખુલ્લું મૂકવામાં આવ્યું હતું.

## વાસ્તુકલા 
ટાગોર હોલ નૃવંશ સ્થાપત્યકલાનું ઉદાહરણ છે. ચંદીગઢ ખાતે લી કાર્બઝિયરની ઇમારતો અને તેમના દ્વારા સૂચિત "બોક્સ ઓફ મિરેકલ્સ"થી પ્રેરાઇને દોશીએ હોલના બોક્સ આકારના બાહ્ય ભાગને રચવા માટે કોંક્રિટનો ઉપયોગ કરવાનું નક્કી કર્યું હતું. ઇમારતની ઉત્તર અને દક્ષિણ કોંક્રિટની દિવાલો પર પરસાળ અને ઓડિટોરિયમની સાથે મજબૂત ત્રિકોણાકાર પરતોની શ્રેણી છે. આ સંરચનાત્મક તેમજ સુશોભિત વલયસ્તરો ઇમારતના ૧૭ મીટર ઊંચા અને ૩૩ મીટર પહોળા બાહ્ય માળખાની રચના કરે છે. આ વલયસ્તરો પછી બારીઓની એક શૃંખલા સાથેની સપાટ સપાટીઓ આવે છે જે ચોકઠા જેવું રંગમંચ અને વ્યાસપીઠ બનાવે છે. તે પછી ઇમારતના ખૂણે એક અંતિમ ત્રિકોણાકાર વળાંક આવે છે, જેમાં મિલ ઓનર્સ એસોસિયેશન બિલ્ડિંગથી પ્રેરિત દક્ષિણ ખૂણા પર બાહ્ય સીડી છે.

## આ પણ જુઓ 
* સંસ્કાર કેન્દ્ર
* અમદાવાદ ટાઉન હોલ

## નોંધ 
## સંદર્ભ 
## બાહ્ય કડી 
શ્રેણી:અમદાવાદ શહેરનાં સ્થાપત્યો
બિપોરજોય ચક્રવાત

**બિપોરજોય** એ લાંબા સમય સુધી સમુદ્રમાં રહેલું, શક્તિશાળી ઉષ્ણકટિબંધીય ચક્રવાત છે જે પૂર્વ-મધ્ય અરબી સમુદ્ર પર રચાયું હતું અને ભારત-પાકિસ્તાન સરહદ નજીક જમીન પર પહોંચ્યું હતું. બિપોરજોય ૨૦૨૩ ઉત્તર હિંદ મહાસાગર ચક્રવાત સીઝનનું ત્રીજું ડિપ્રેશન અને બીજું ચક્રવાતી તોફાન છે. બિપરજોય ડિપ્રેશનમાંથી ઉદ્દભવ્યું હતું જે ચક્રવાતી તોફાનમાં તીવ્ર બનતા પહેલા ૬ જૂનના રોજ ભારતીય હવામાન વિભાગ (IMD) દ્વારા નોંધવામાં આવ્યું હતું. ડીપ ફ્લેરિંગ કન્વેક્શનને કારણે ચક્રવાત સતત નબળું પડ્યું. બિપરજોય ઉત્તરપૂર્વ તરફ ઝડપી, શ્રેણી 3-સમકક્ષ ઉષ્ણકટિબંધીય ચક્રવાત અને અત્યંત ગંભીર ચક્રવાતી વાવાઝોડામાં મજબૂત બન્યું.
ગુજરાત સ્થાનિક ચૂંટણી, ૨૦૨૧

ભારતના ગુજરાત રાજ્યમાં ૨૦૨૧માં **સ્થાનિક ચૂંટણીઓ** યોજાઈ હતી. ૮,૨૩૫ બેઠકો માટે ચૂંટણી યોજાઈ હતી, જેમાં ૨૩૭ બેઠકો પર માત્ર એક જ બિનહરીફ ઉમેદવારો હતા. તાલુકા પંચાયતની બે બેઠકો માટે એકપણ ફોર્મ ભરાયું ન હતું. ચૂંટણીઓમાં છ મ્યુનિસિપલ કોર્પોરેશનોનો સમાવેશ થાય છે જ્યાં ફેબ્રુઆરીમાં ચૂંટણી થઈ હતી - અમદાવાદ, સુરત, વડોદરા, રાજકોટ, ભાવનગર અને જામનગર - અને એક (ગાંધીનગર) જેમાં 3 ઓક્ટોબરના રોજ ચૂંટણી યોજાઈ હતી.  ગાંધીનગર મ્યુનિસિપલ કોર્પોરેશનના પરિણામો ૫ ઓક્ટોબર ૨૦૨૧ના રોજ જાહેર કરવામાં આવ્યા હતા.

ચૂંટણી પહેલા ભારતીય જનતા પાર્ટી (BJP) રાજ્યની તમામ નગર નિગમોમાં શાસન કરતી હતી.

## પૃષ્ઠભૂમિ 
અગાઉની ચૂંટણીઓમાં, ભાજપે ૩૮૯ બેઠકો જીતી હતી અને ભારતીય રાષ્ટ્રીય કોંગ્રેસ (INC) એ ૧૭૬ બેઠકો જીતી હતી. ૨૦૧૭માં ભાજપે રાજ્યની વિધાનસભા ચૂંટણી જીતી હતી અને ૨૦૧૯માં લોકસભાની તમામ બેઠકો જીતવામાં સફળ રહી હતી.

૨૦૨૧માં, આમ આદમી પાર્ટી (AAP) અને ઓલ ઇન્ડિયા મજલિસ-એ-ઇત્તેહાદુલ મુસલમીન (AIMIM) એ પણ નાગરિક સંસ્થાઓની ચૂંટણી લડવાનું નક્કી કર્યું હતું.  COVID-19 શરૂ થયો ત્યારથી રાજ્યમાં આ પ્રથમ ચૂંટણી છે. ૬ કોર્પોરેશનના ઉમેદવારોમાં ભાજપના ૫૭૭, કોંગ્રેસના ૫૬૬ અને AAPના ૪૭૦ ઉમેદવારોનો સમાવેશ થાય છે. ગાંધીનગર મ્યુનિસિપલ કોર્પોરેશનની ચૂંટણી ઓક્ટોબર ૨૦૨૧માં ૧૧ વોર્ડની ૪૪ બેઠકો માટે યોજાઈ હતી. ૫ ઓક્ટોબર ૨૦૨૧ ના રોજ પરિણામો જાહેર કરવામાં આવ્યા હતા.

ગાંધીનગરની ચૂંટણી માટે ભાજપ અને કોંગ્રેસે ૪૪-૪૪ અને AAPએ ૪ ઉમેદવારો આપ્યા છે. ગુજરાતની સ્થાનિક સંસ્થાઓની ચૂંટણી કડક COVID-19 માર્ગદર્શિકાને ધ્યાનમાં રાખીને યોજાઈ હતી.

## મતદારો 
## પરિણામો 
છ મ્યુનિસિપલ કોર્પોરેશનોમાં સરેરાશ ૪૬.૧% મતદાન નોંધાયું હતું.

### મતની ટકાવારી (પક્ષ મુજબ) 
### મ્યુનિસિપલ કોર્પોરેશન દ્વારા 
ભાજપે તમામ ૬ મહાનગરપાલિકાઓ જીતી લીધી હતી.  સૌથી મોટી વિપક્ષી પાર્ટી કોંગ્રેસે ૫૫ સીટો જીતી હતી. સુરત મ્યુનિસિપલ કોર્પોરેશનમાં AAP સૌથી મોટો વિપક્ષ બન્યો.  સુરત અને ગાંધીનગર મ્યુનિસિપલ ચૂંટણીમાં AAPએ બેઠકો જીતી હતી.

આ વખતે ભાજપને ૯૪ બેઠકોનો ફાયદો થયો છે જ્યારે કોંગ્રેસને ૧૨૧ બેઠકોનું નુકસાન થયું છે.

AIMIM એ સ્થાનિક સંસ્થાઓની ચૂંટણીઓ પણ લડી હતી અને અમદાવાદના મુસ્લિમ પ્રભુત્વ ધરાવતા જમાલપુર અને મકતમપુરા વોર્ડમાં સાત બેઠકો જીતી હતી. જામનગર મહાનગરપાલિકામાં બહુજન સમાજ પાર્ટી (BSP) એ બેઠકો જીતી છે ૬ નગરપાલિકા અને ૧૫ તાલુકા પંચાયતોમાં કોઈપણ પક્ષ સ્પષ્ટ બહુમતી ધરાવતી નથી. ઓક્ટોબર ૨૦૨૧માં ગાંધીનગર મ્યુનિસિપલ ચૂંટણીના પરિણામો જાહેર થયા હતા. ગાંધીનગર કોર્પોરેશનની ચૂંટણીમાં પણ ભાજપ ૪૦ બેઠકો સાથે જીત મેળવી હતી. તમામ ૭ બોડીમાં ભાજપ બહુમતી સાથે જીતી હતી.

#### અમદાવાદ મ્યુનિસિપલ કોર્પોરેશન 
#### સુરત મહાનગરપાલિકા 
#### વડોદરા મ્યુનિસિપલ કોર્પોરેશન 
#### ભાવનગર મહાનગરપાલિકા 
#### જામનગર મહાનગરપાલિકા 
#### રાજકોટ મહાનગરપાલિકા 
#### ગાંધીનગર મહાનગરપાલિકા 
## પ્રતિક્રિયાઓ 
વડાપ્રધાન મોદીએ પાર્ટીના કાર્યકર્તાઓને અભિનંદન પાઠવ્યા હતા. સીએમ વિજય રૂપાણીએ ગુજરાતીઓ પ્રત્યે આભાર વ્યક્ત કર્યો હતો. દિલ્હીના મુખ્યમંત્રી અરવિંદ કેજરીવાલે સુરતમાં મુખ્ય વિપક્ષ તરીકે પાર્ટીના પ્રતિનિધિત્વ માટે રોડ શો કર્યો હતો.  ગૃહમંત્રી અમિત શાહે ગુજરાતી લોકો અને પાર્ટીના કાર્યકરોનો આભાર વ્યક્ત કર્યો હતો

## આ પણ જુઓ 
* ગુજરાતમાં શહેરી સ્થાનિક સંસ્થાઓની યાદી

## સંદર્ભ
ફાધર્સ ડે

**ફાધર્સ ડે** એ કોઈના પિતા અથવા સંબંધિત પિતાનું સન્માન કરતી રજા છે, તેમજ પિતૃત્વ, પિતૃત્વના બંધન અને સમાજમાં પિતાના પ્રભાવને દર્શાવે છે. વિશ્વના દેશોમાં સૌથી સામાન્ય તારીખ જૂનનો ત્રીજો રવિવાર છે, જેની સ્થાપના સોનોરા સ્માર્ટ ડોડ દ્વારા 1910માં વોશિંગ્ટન રાજ્યમાં કરવામાં આવી હતી.   

આ દિવસ વિશ્વભરમાં વિવિધ તારીખો પર યોજવામાં આવે છે, અને વિવિધ પ્રદેશો પિતૃત્વનું સન્માન કરવાની તેમની પોતાની પરંપરાઓ જાળવી રાખે છે. યુરોપના કેટલાક કેથોલિક દેશોમાં, મધ્ય યુગથી તે 19 માર્ચને સેન્ટ જોસેફ ડે તરીકે ઉજવવામાં આવે છે. શીખો 29 ડિસેમ્બર, ગુરુ ગોવિંદ સિંઘના જન્મદિવસે ફાધર્સ ડે (પિતા રાજ્ય) ઉજવે છે. કેટલાક ઇસ્લામિક દેશોમાં, તે ઇસ્લામિક કેલેન્ડરના મહિનાઓને અનુસરીને સેટ કરવામાં આવે છે.

ફાધર્સ ડે એ લિથુઆનિયા અને સ્પેનના કેટલાક ભાગોમાં માન્યતાપ્રાપ્ત જાહેર રજા છે અને 1977 સુધી ઇટાલીમાં તેને માનવામાં આવતું હતું. તે એસ્ટોનિયા, સમોઆ અને દક્ષિણ કોરિયામાં રાષ્ટ્રીય રજા છે, જ્યાં તેને પેરેન્ટ્સ ડે તરીકે ઉજવવામાં આવે છે. આ રજા કુટુંબના સભ્યોને માન આપતા સમાન ઉજવણીને પૂરક બનાવે છે, જેમ કે મધર્સ ડે અને યુનાઇટેડ સ્ટેટ્સમાં ભાઈ-બહેનનો દિવસ અને દાદા દાદીનો દિવસ .
મુરલી કુમાર ગાવિત

**મુરલી કુમાર ગાવિત** એક ભારતીય લાંબા અંતરના દોડવીર છે.

તેઓ ડાંગ જિલ્લાના આહવા તાલુકાના કુમારબંધના રહેવાસી છે. તેમણે ૨૦૧૯ એશિયન એથ્લેટિક્સ ચેમ્પિયનશિપમાં પુરુષોની ૧૦,૦૦૦ મીટર સ્પર્ધામાં કાંસ્ય ચંદ્રક જીત્યો હતો. ડાંગ જિલ્લાના હોવાથી તેઓ ડાંગ એક્સપ્રેસ તરીકે જાણીતા બન્યા. તેમણે પંજાબ ખાતે ૨૩મી ફેડરેશન કપ નેશનલ એથ્લેટિક્સ ચેમ્પિયનશીપ ૨૦૧૯માં પ્રથમ દિવસે ૫૦૦ મીટરની દોડ ૧૩.૫૪ મીનીટમાં અને બીજા દિવસે ૧૦૦૦૦ મીટરની દોડ ૨૯.૨૧ મીનીટમાં પૂર્ણ કરી બે સુવર્ણ ચંદ્રક મેળવ્યા હતાં. ત્યારબાદ કોરોનાના કારણે બે વર્ષનાં વિરામ બાદ તેઓ સ્પેન ખાતે દોડમાં ભાગ લેવા માટે ગયા હતા. તેમણે ૧૦ કિ.મી.ની દોડ ૨૮.૪૨ મીનીટમાં પૂર્ણ કરી રાષ્ટ્રીય કિર્તિમાન સ્થાપિત કર્યો હતો.

મુરલીએ જીવનની શરૂઆતમાં આદિવાસી છોકરા તરીકે ડાંગ જિલ્લાના દૂરના અને ઓછી વસ્તીવાળા કુમારબંધ ગામમાં ઢોર ચરાવવાનું કામ કર્યું હતું.

જૂન ૨૦૧૬માં, મુરલીએ વિયેતનામના હો ચી-મિન્હ શહેરમાં એશિયન જુનિયર ચેમ્પિયનશિપમાં ભારત માટે ૫,૦૦૦ મીટરની દોડમાં કાંસ્ય ચંદ્રક જીતીને આંતરરાષ્ટ્રીય સ્તરે પ્રશંસા મેળવી હતી. ૨૦૧૯માં, તેમણે એશિયન એથ્લેટિક્સમાં ૧૦,૦૦૦ મીટરની દોડમાં રજત ચંદ્રક જીત્યો. આ રેસમાં તેણે પોતાનો વ્યક્તિગત સર્વશ્રેષ્ઠ સમય ૨૮:૩૮.૩૪ સ્થાપિત કર્યો.

મુરલીએ છેલ્લીવાર ત્રણ વર્ષ પહેલાં રાષ્ટ્રીય સ્તરની સ્પર્ધા જીતી હતી, જ્યારે તેમણે પટિયાલામાં AFI ફેડરેશન કપમાં ૫૦૦૦-૧૦૦૦૦ ડબલમાં ચંદ્રક જીત્યો હતો, જ્યાં તેમણે ૨૦૧૯ એશિયન એથ્લેટિક્સ ચેમ્પિયનશિપમાં તેના પ્રથમ પ્રયાસમાં સિલ્વર મેડલ જીત્યો હતો.

## સંદર્ભ
શ્રેણી:ખેલાડી
શ્રેણી:૧૯૯૭માં જન્મ
મહંમદઅલી ટાવર

**મહંમદઅલી ટાવર**, જેને **જુના ટાવર** અથવા **હરારવાલા ટાવર** તરીકે પણ ઓળખવામાં આવે છે, તે સિદ્ધપુર, ગુજરાત, ભારતનો એક ઘડિયાળ ટાવર છે. તેનું ઉદ્ઘાટન ૪ એપ્રિલ ૧૯૧૫ના રોજ થયું હતું.

## ઇતિહાસ 
મહંમદઅલી શેખ શરાફઅલી હરારવાલા સિદ્ધપુરના દાઉદી બોહરા વેપારી હતા જેઓ એબિસિનિયા (હવે ઇથોપિયા )માં જીએમ મોહમ્મદલી એન્ડ કંપનીના માલિક હતા. ૧૯૧૪માં, તેમની પુત્રીના લગ્ન પ્રસંગે, તેમણે ત્રણ મહિના સુધી સિદ્ધપુરને રોશન કર્યું. સિદ્ધપુરના ગાયકવાડ શાસકોએ તેમને એક હાથી ભેટમાં આપ્યો હતો. લગ્ન સરઘસ માટે હાથીના પ્રવેશ માટે શહેરનો દેવડી દરવાજો તોડી પાડવામાં આવ્યો હતો. આ નુકશાનના વળતર તરીકે, ઘડિયાળ ટાવર ના ખર્ચે બાંધવામાં આવ્યો હતો. તેનું ઉદ્ઘાટન ૪ એપ્રિલ ૧૯૧૫

ટાવર પર નીચે મુજબ અંગ્રેજી શિલાલેખ છે:

## સ્થાપત્ય 
આ ટાવર ૬૦ ફૂટ ઊંચો છે અને તેની ચાર બાજુએ યુરોપથી આયાત કરાયેલી ઘડિયાળો છે.

## સંદર્ભ 
શ્રેણી:Infobox mapframe without OSM relation ID on Wikidata
શ્રેણી:સિદ્ધપુર
સિદ્ધપુર રેલ્વે સ્ટેશન

**સિદ્ધપુર રેલ્વે સ્ટેશન** એ પશ્ચિમ રેલ્વે વિભાગની પશ્ચિમ લાઇન પર પાટણ જિલ્લા, ગુજરાતનું એક રેલ્વે સ્ટેશન છે. સિદ્ધપુર રેલ્વે સ્ટેશન મહેસાણા જંકશનથી ૩૫ કિમી દૂર આવેલું છે. અહીં પેસેન્જર, એક્સપ્રેસ અને સુપરફાસ્ટ ટ્રેનો રોકાય છે.

## નજીકના સ્ટેશનો 
ધારેવાડા એ પાલનપુર જંકશન તરફનું અને કામલી એ અમદાવાદ જંકશન તરફનું સૌથી નજીકનું રેલ્વે સ્ટેશન છે.

## ટ્રેન 
નીચેની એક્સપ્રેસ અને સુપરફાસ્ટ ટ્રેન બંને દિશામાં સિદ્ધપુર રેલ્વે સ્ટેશન પર વિરામ લે છે:

* ૧૪૮૦૫/૦૬ યશવંતપુર - બાડમેર એસી એક્સપ્રેસ
* ૧૪૮૦૩/૦૪ ભગત કી કોઠી - અમદાવાદ સાપ્તાહિક એક્સપ્રેસ
* ૨૨૯૧૫/૧૬ બાંદ્રા ટર્મિનસ - હિસાર સુપરફાસ્ટ એક્સપ્રેસ
* ૧૬૫૦૭/૦૮ જોધપુર - બેંગ્લોર સિટી એક્સપ્રેસ (વાયા હુબલ્લી)
* ૨૨૪૭૩/૭૪ બાંદ્રા ટર્મિનસ - બિકાનેર સુપરફાસ્ટ એક્સપ્રેસ
* ૧૯૫૬૫/૬૬ ઓખા - દેહરાદૂન ઉત્તરાંચલ એક્સપ્રેસ
* ૧૯૭૦૭/૦૮ બાંદ્રા ટર્મિનસ - જયપુર અમરાપુર અરવલ્લી એક્સપ્રેસ
* ૧૯૪૧૩/૧૪ અમદાવાદ - કોલકાતા સારે જહાં સે અચ્છા એક્સપ્રેસ
* ૧૯૪૧૧/૧૨ અમદાવાદ - અજમેર ઇન્ટરસિટી એક્સપ્રેસ
* ૧૯૦૩૧/૩૨ અમદાવાદ - હરિદ્વાર યોગ એક્સપ્રેસ
* ૧૯૨૨૩/૨૪ અમદાવાદ - જમ્મુ તાવી એક્સપ્રેસ

## સંદર્ભ 
શ્રેણી:સિદ્ધપુર
શ્રેણી:ગુજરાતનાં રેલ્વે સ્ટેશનો
લોર્ડ વિલિયમ બેન્ટિક

લેફ્ટનન્ટ જનરલ **લોર્ડ વિલિયમ હેનરી કેવેન્ડિશ-બેન્ટિંક** (૧૪ સપ્ટેમ્બર ૧૭૭૪ &#x2013;&#૧૭ જૂન ૧૮૩૯), જે **લોર્ડ વિલિયમ બેન્ટિક** તરીકે ઓળખાય છે, તે બ્રિટિશ સૈનિક અને રાજનેતા હતા  જેમણે ૧૮૨૮થી ૧૮૩૪ સુધી ફોર્ટ વિલિયમ (બંગાળ) ના ગવર્નર તરીકે અને ૧૮૩૪ થી ૧૮૩૫ સુધી ભારતના પ્રથમ ગવર્નર-જનરલ તરીકે સેવા આપી હતી. ભારતમાં સતી પ્રથા નાબૂદ કરવા, મહિલાઓને વારાણસીના ઘાટ પર અગ્નિસંસ્કાર જોવાની મનાઈ, સ્ત્રી ભ્રૂણહત્યા અને માનવ બલિદાન પર પાબંધી સહિત ભારતમાં નોંધપાત્ર સામાજિક અને શૈક્ષણિક સુધારાઓ માટે તેમને શ્રેય આપવામાં આવે છે. સેના અને અધિકારીઓ સાથે પરામર્શ કર્યા પછી બેન્ટિકે બંગાળ સતી નિયમન, ૧૮૨૯ પસાર કર્યું. તેને ધર્મ સભા તરફથી પડકારવામાં આવ્યો હતો, જેણે પ્રિવી કાઉન્સિલમાં અપીલ કરી હતી, જો કે સતી પરનો પ્રતિબંધ યથાવત રાખવામાં આવ્યો હતો. તેમણે તેમના મુખ્ય કેપ્ટન, વિલિયમ હેનરી સ્લીમેનની સહાયથી - ૪૫૦ વર્ષથી વધુ સમયથી અસ્તિત્વમાં રહેલા ઠગોને નાબૂદ કર્યા હતા. થોમસ બેબિંગ્ટન મેકોલે સાથે તેમણે ભારતમાં શિક્ષણની ભાષા તરીકે અંગ્રેજીની રજૂઆત કરી.  તેમના પ્રમુખપદ હેઠળ મૈસુરને જોડવામાં આવ્યું હતું. 

## સંદર્ભ
અડાસનો ગોળીબાર

૧૮ ઓગસ્ટ ૧૯૪૨ના રોજ, બોમ્બે પ્રેસિડેન્સી, બ્રિટિશ ઈન્ડિયાના કૈરા જિલ્લાના (વર્તમાન ગુજરાત, ભારતમાં આણંદ જિલ્લામાં ) અડાસ ગામમાં અડાસ રેલ્વે સ્ટેશન પર ભારત છોડો ચળવળ દરમિયાન છ લોકો મૃત્યુ પામ્યા અને ઘણા વધુ ઘાયલ થયા.

## ઘટના 
૧૮ ઓગસ્ટ ૧૯૪૨ના રોજ, ભારત છોડો ચળવળના ૧૧મા દિવસે, બરોડા (હવે વડોદરા) ના ૩૪ યુવાનો ભારતીય રાષ્ટ્રીય કોંગ્રેસની પ્રચાર પત્રિકાઓનું વિતરણ કરવા ગામડાઓમાં પ્રવાસ કરી રહ્યા હતા. તેઓ બાજવા, નાવલી અને વડોદ ગામોમાં ગયા જ્યાંથી તેઓ વડોદરા પરત ફરવા અડાસ રેલ્વે સ્ટેશન પહોંચ્યા. જ્યારે તેઓ સ્ટેશન પહોંચ્યા તો પોલીસે ચેતવણી આપ્યા વિના તેમના પર ગોળીબાર કર્યો.

રતિભાઈ ગોરધનભાઈ પટેલ, રમણ પુરુષોત્તમભાઈ પટેલ અને મોહન મગનલાલ પટેલનું ઘટનાસ્થળે જ મૃત્યુ થયું હતું જ્યારે તુલસી એસ. મોદી અને મણિભાઈ પી. શાહનું ઘટનાના બીજા દિવસે આણંદમાં ઈજાઓને કારણે મૃત્યુ થયું હતું. વધુ ચાર ગંભીર રીતે ઘાયલ થયા હતા અને ૧૧ને સામાન્ય ઈજા થઈ હતી.

## સંદર્ભ 
## પૂરક વાચન 
* 

## બાહ્ય કડીઓ
* 

શ્રેણી:આણંદ જિલ્લો
શ્રેણી:ભારતનો સ્વાતંત્ર્ય સંગ્રામ
શ્રેણી:ગુજરાતનો ઇતિહાસ
શ્રેણી:Infobox mapframe without OSM relation ID on Wikidata
શ્રેણી:Coordinates on Wikidata
બાવજી ચતુરસિંહજી

**સંત કવિ મહારાજ ચતુરસિંહજી** જેઓ હવે "બાવજી ચતુરસિંહજી" તરીકે પણ ઓળખાય છે, તેઓ ભારતના એક લોકપ્રિય સંત-કવિ હતા. તેમનો જન્મ કરજાલી પરિવારમાં થયો હતો, જેઓ મેવાડના ૬૧મા મહારાણા પ્રતાપ સિંહ II (ઉદયપુર, શાસન ૧૭૧૦-૧૭૩૪ એડી)ના ત્રીજા પુત્ર મહારાજ બાગ સિંહના વંશજ હતા. તેમના પિતાનું નામ મહારાજ સુરત સિંહ જ્યારે માતાનું નામ રાણી કૃષ્ણ કુંવર હતું. ચતુર સિંહજી ચાર ભાઈઓમાં સૌથી નાના હતા, તેમના લગ્ન ચાપપોલીના ઠાકુર ઈન્દર સિંહના નાના ભાઈ ઠાકુર મગન સિંહની પુત્રી લાડ કુંવર સાથે થયા હતા, પરિવારમાં એકમાત્ર સંતાન હોવાથી તેનું નામ લાડ (પ્રિય બાળક) કુંવર રાખવામાં આવ્યું હતું! બાવજીના લગ્ન ૧૯ વર્ષની ઉંમરે થયા હતા અને તેમને બે પુત્રીઓ હતી, એક બાળપણમાં મૃત્યુ પામી હતી, જ્યારે બીજા સયાર કુંવરના લગ્ન ગુજરાતમાં વિજયનગરના મહારાજા હમીરસિંહજી સાથે થયા હતા.

## રચનાઓ 
બાવજી ચતુર સિંહજીએ મેવાડી ભાષામાં રચનાઓ કરી હતી. રોજિંદી મદદ અને સાથ માટે, બાવજીએ રૂપા, કન્ના, દેવલા, ઉદ્ધ, શંકર અને અન્ય લોકોને સંબોધીને તેમના સામાજિક સુધારાવાદી વિચારો ફેલાવવા માટે ઘણી કવિતાઓ લખી.

મહારાજ ચતુરસિંહજી એક મહાન કવિ (શબ્દ સ્મિથ!) તેમજ પ્રબુદ્ધ વ્યક્તિત્વ ધરાવતા હતા. તેમની રચનાઓ આધ્યાત્મિક જ્ઞાન અને લોક વર્તનનું સંતુલિત મિશ્રણ છે.
ધારશીભાઈ ખાનપુરા

**ધારશીભાઈ લાખાભાઈ ખાનપુરા** (મૃત્યુ ૩ નવેમ્બર ૨૦૨૦) એ ગુજરાતના રાજકારણી હતા.

## જીવનચરિત્ર 
ધારશીભાઈ ખાનપુરા ગુજરાતના બનાસકાંઠા જિલ્લાના વડા ગામના વતની હતા. તેમણે ધોરણ ૪ સુધી અભ્યાસ કર્યો હતો.

ધારશીભાઈએ ચાર વખત કાંકરેજ મતવિસ્તારનું પ્રતિનિધિત્વ કરતા ગુજરાત વિધાનસભાના સભ્ય તરીકે સેવા આપી હતી. તેઓ પ્રથમ વખત ૧૯૯૦માં જનતા દળના સભ્ય તરીકે વિધાનસભામાં ચૂંટાયા હતા ત્યારબાદ ૧૯૯૫, ૨૦૦૨ અને ૨૦૧૨ માં ભારતીય રાષ્ટ્રીય કોંગ્રેસના સભ્ય તરીકે ચૂંટાયા હતા. ૨૦૧૨ની ચૂંટણીમાં તેઓ માત્ર ૬૦૦ મતોની સરસાઇથી જીત્યા હતા.

## સંદર્ભ 
શ્રેણી:૨૦૨૦માં મૃત્યુ
શ્રેણી:રાજકારણી
પતિત પાવન મંદિર, રત્નાગિરી

**પતિત પવન મંદિર** એ ભારતના મહારાષ્ટ્ર રાજ્યના રત્નાગિરીમાં આવેલું એક હિંદુ મંદિર છે. તેની સ્થાપના વિનાયક દામોદર સાવરકર દ્વારા કરવામાં આવી હતી અને તેનું નિર્માણ શ્રીમાન ભગોજીશેઠ કીર દ્વારા ૨૨ ફેબ્રુઆરી ૧૯૩૧ના રોજ કરવામાં આવ્યું હતું.

## લોકપ્રિય માધ્યમોમાં 
સાવરકરના જીવન પર સુધીર ફડકેની હિન્દી ફિલ્મ *વીર સાવરકર,* રત્નાગિરીમાં ચલચિત્રિત કરાઇ હતી અને તેના દ્રશ્યો પતિત પવન મંદિરમાં ઉતારાયા હતા. આ ચલચિત્ર સુધીર ફડકેનું છેલ્લું ચલચિત્ર હતું જેમાં તેમણે ગીતો અને સંગીત આપ્યું હતું.

## સંદર્ભ 
## પૂરક વાચન 
* કાણે, પાંડુરંગ વામન : *ધર્મશાસ્ત્રનો ઇતિહાસ: (પ્રાચીન અને મધ્યકાલીન, ધાર્મિક અને નાગરિક કાયદો)* &#x2014; પૂના: ભંડારકર ઓરિએન્ટલ રિસર્ચ ઇન્સ્ટિટ્યૂટ, ૧૯૬૨–૧૯૭૫

## બાહ્ય કડીઓ 
*
પીઠડ

** પીઠડ ** અથવા ** પીઠડ માતા **હિંદુ ધર્મના એક દેવી છે. તેમનો જન્મ હાલના જામનગરના હાલાર પંથકમાં ચારણ જ્ઞાતિના સોયાબાટીને ઘરે થયો હતો.માન્યતાઓ પ્રમાણે તે પાર્વતીનો અવતાર હતા.

પીઠડ અથવા પીઠડ માતા હિંદુ ધર્મના એક દેવી છે. તેમનો જન્મ હાલના જામનગરના હાલાર પંથકમાં ચારણ જ્ઞાતિના સોયાબાટીને ઘરે થયો હતો. તેમની ગણના પરાશક્તિના અવતાર તરીકે થાય છે. માન્યતાઓ પ્રમાણે તે પાર્વતીનો અવતાર હતા.સદા બ્રહ્મચારી રહ્યા હતા.

મા પીઠડ ચારણોમાં થઈ ગયેલ આઈઓના આગાવેન એટલે કે 'ટિલાયત' છે સર્વે અવતારી આઈઓએ એમને આ 'દેવી' પર આપ્યું છે.મા પીઠડનું મુખ્ય મંદિર જામનગરના જોડિયા તાલુકાના પીઠડ નામના ગામમાં આવેલું છે,જ્યાં માતાજીના મંદિર શિખર પર બાવન ગજની ધ્વજા શોભાયમાન રહેતી હોય છે.સમગ્ર ગુજરાતમાં બાવન ગજની ધ્વજા એક દ્વારિકાધીશજીને અને બીજી આઈ પીઠડને જ ચડાવામાં આવે છે.[૧]

ગીરમાં આવેલ પાટરામાં ગામમાં મા પીઠડની અલૌકિક રીતે મળી આવેલી લાકડીનું પૂજન થાય છે. આ કારણે ભગવતીને 'લાકડીવાળી' એવું કહીને પણ સંબોધન આપવામાં આવે છે.

ચારણી સાહિત્ય અને લોક કથાઓમાં તેમના અનેક ચમત્કારોની કથાઓ જોવા મળે છે.'પીઠડ જાણી પ્રગટ પણે' નામક ગ્રંથમાં ભગવતી પીઠડના જીવન વિષયક માહિતી મળે છે.

ગુજરાતનાં ઘણાઅં સ્થાનોમાં તેઓ પૂજાય છે. પીઠડિયા અટક લખાવતા બધા પરિવારોના મા કુળદેવી છે સાથોસાથ અન્ય કુળોના તેઓ કુળદેવી છે.

ચારણી સાહિત્ય અને લોક કથાઓમાં તેમના અનેક ચમત્કારોની કથાઓ જોવા મળે છે. ગુજરાતનાં ઘણા સ્થાનોમાં તેઓ પૂજાય છે. પીઠડિયા અટક લખાવતા ઘણા પરિવારો સહિત અન્ય કુળોના તેઓ કુળદેવી છે.
જ્યોત્સના ભટ્ટ

**જ્યોત્સના જ્યોતિ ભટ્ટ** (૬ માર્ચ ૧૯૪૦ – ૧૧ જુલાઈ ૨૦૨૦) એ માટીકામ દ્વારા વિવિધ કલાત્મક નમૂનાઓ બનાવવા માટે જાણીતા છે.

## જીવન પરિચય 
જ્યોત્સના ભટ્ટનો જન્મ ૬ માર્ચ ૧૯૪૦ના રોજ કચ્છ રાજ્યના માંડવીમાં થયો હતો. તેમણે બોમ્બે (હાલ મુંબઈ)ની સર જે. જે. સ્કૂલ ઓફ આર્ટમાં એક વર્ષ સુધી અભ્યાસ કર્યો. બાદમાં તેઓ સંખો ચૌધરીના માર્ગદર્શન હેઠળ શિલ્પનો અભ્યાસ કરવા માટે ૧૯૫૮માં વદોદરાની મહારાજા સયાજીરાવ વિશ્વવિદ્યાલયમાં જોડાયા હતા. તેમને ત્યાં સિરામિક્સ (ચિનાઈ માટીકામ) માં રસ પડ્યો. તેમણે ૧૯૬૦ના દશકના મધ્યમાં યુનાઇટેડ સ્ટેટ્સમાં ન્યૂ યૉર્ક (શહેર)માં બ્રુકલિનના બોરોમાં આવેલી બ્રુકલિન મ્યુઝિયમ આર્ટ સ્કૂલમાં જોલિયન હોફસ્ટેડના માર્ગદર્શન હેઠળ સિરામિક્સનો અભ્યાસ શરૂ કર્યો હતો. તેઓ ભારત પાછા ફર્યા અને વડોદરામાં સ્થાયી થયા. ૧૯૭૨માં તેઓ મહારાજા સયાજીરાવ યુનિવર્સિટીના કલા વિભાગ (ફેકલ્ટી ઓફ ફાઇન આર્ટ્સ)માં મૂર્તિકલા વિભાગના સિરામિક સ્ટુડિયોમાં પ્રોફેસર તરીકે જોડાયા હતા. તેમણે ત્યાં ૪૦ વર્ષ સુધી કામ કર્યું અને ૨૦૦૨માં સિરામિક્સ વિભાગના વડા તરીકે નિવૃત્ત થયા. વડોદરાના વાડી વિસ્તારના સ્મશાનગૃહમાં તેમના અંતિમ સંસ્કાર કરવામાં આવ્યા હતા.

## અંગત જીવન 
કોલેજના વર્ષો દરમિયાન જ્યોત્સના ભટ્ટની મુલાકાત ચિત્રકાર જ્યોતિ ભટ્ટ સાથે થઈ હતી અને તેમણે પાછળથી લગ્ન કર્યા હતા. તેમને એક પુત્રી જૈઇ હતી.

## સંદર્ભ
શ્રેણી:૧૯૪૦માં જન્મ
શ્રેણી:૨૦૨૦માં મૃત્યુ
ચીમનાબાઈ સરોવર

**ચીમનાબાઈ સરોવર** ભારતના ગુજરાત રાજ્યના મહેસાણા જિલ્લાના ખેરાલુ તાલુકાના કાદરપુર ગામ પાસે આવેલું છે.

તે વડોદરા રાજ્યના શાસક સયાજીરાવ ગાયકવાડ ત્રીજા દ્વારા તેમની મૃત પત્ની અને રાણી ચીમનાબાઈ પહેલાની યાદમાં બાંધવામાં આવ્યું હતું. બાંધકામ ૧૮૯૮માં શરૂ થયું હતું અને ૧૯૦૫માં પૂર્ણ થયું હતું. સરોવરને નર્મદા કેનાલ કે ધરોઈ બંધના પાણીથી ભરવાની સ્થાનિક લોકો દ્વારા લાંબા સમયથી માંગ કરવામાં આવી રહી છે.

તે માં ફેલાયેલું છે. તેની પાણી સંગ્રહક્ષમતા ૬૩૨ મિલિયન ઘન ફૂટ છે. આ સરોવર દસ ગામોની  જમીનને સિંચાઈ પૂરી પાડે છે.

## સંદર્ભ 
### સ્ત્રોતો 
* 

શ્રેણી:મહેસાણા જિલ્લો
શ્રેણી:તળાવ
રઘુવીરજી મહારાજ

**રઘુવીરજી મહારાજ** સ્વામિનારાયણ સંપ્રદાયના વડતાલ દેશ ગાદીના આદિ આચાર્ય હતા, જેમની નિયુક્તિ ભગવાન સ્વામિનારાયણે કરી હતી. તેઓ ભગવાન સ્વામિનારાયણના નાનાભાઈ ઈચ્છારામના ચોથા પુત્ર હતા. તેમનો જન્મ ઈ.સ. ૧૮ર૬ ઉત્તરપ્રદેશમાં આંબલિયા નામના ગામમાં થયો હતો. નાનપણથી એમણે સંસ્કૃતનો અભ્યાસ કર્યો હતો. સ્વામિનારાયણે સંપ્રદાયનું સંચાલન કરવાનું કામ તેમને સોંપ્યું હતું.

રઘુવીરજીએ એ ભરૂચ, સુરત, કરાળી, માણાવદર વગેરે ગામોમાં મંદિરો બંધાવ્યા હતા.  તેઓ પ્રતિદિન સ્વાધ્યાય પાછળ સારો એવો સમય વ્યતીત કરતા. તેઓએ “હરિવાક્યસુધાસિન્ધુ” પર “સેતુમાલાટીકા” અને “દુર્ગપુરમાહાત્મ્ય” નામના સંસ્કૃત ગ્રંથોની રચના કરી છે.

૩૦ વર્ષ આચાર્ય પદ સંભાળ્યા બાદ તેમણે ભગવદ્પ્રસાદજી ને પોતાની ગાદી ઉપર બેસાડી તેઓ ગુણાતીતાનંદ સ્વામી પાસે સત્સંગ કરવા જતાં રહેલા.

## સંદર્ભ
માલતી દેવી

**માલતી દેવી** (૫ ઓગસ્ટ ૧૯૬૮ – ૬ સપ્ટેમ્બર ૧૯૯૯) એક રાજકીય અને સામાજિક કાર્યકર અને રાષ્ટ્રીય જનતા દળ પક્ષના સભ્યપદેથી ભારતના બિહાર રાજ્યના નવાદા મતવિસ્તારમાંથી ચૂંટાયેલા સંસદસભ્ય હતા.

## પ્રારંભિક જીવન 
માલતી દેવીનો જન્મ ૫ ઓગસ્ટ ૧૯૬૮ ના રોજ ભારતના બિહાર રાજ્યના ગયા જિલ્લાના મંગલાગોરી ગામમાં થયો હતો. ૪ ફેબ્રુઆરી ૧૯૮૪ના રોજ તેમના લગ્ન ભુવનેશ્વર પ્રસાદ સાથે થયા હતા અને તેમને બે પુત્રો છે. તેમણે ૧૯૮૦માં શાળાનું શિક્ષણ છોડી દીધું હતું.

## સંદર્ભ
શ્રેણી:૧૯૬૮માં જન્મ
શ્રેણી:૧૯૯૯માં મૃત્યુ
શ્રેણી:રાજકારણી
થાવે મંદિર

**થાવે મંદિર** એ ભારતના બિહાર રાજ્યના ગોપાલગંજ જિલ્લાના થાવેમાં આવેલું મંદિર છે. તે ગોપાલગંજ-સીવાન રાષ્ટ્રીય ધોરીમાર્ગ પર ગોપાલગંજ શહેરથી ૬ કિમી દૂર આવેલું છે.

આ ગામ જિલ્લા મુખ્યાલયથી દક્ષિણ-પશ્ચિમ દિશામાં ૬ કિમીના અંતરે આવેલું છે, જ્યાં મસરખ-થાવે વિભાગનું જંકશન સ્ટેશન "થાવે" અને સિવાન-ગોરખપુર લૂપ-લાઈનનું ઉત્તર પૂર્વીય રેલ્વે છે. મંદિરના પરિસરમાં એક વિચિત્ર વૃક્ષ છે, જેના વનસ્પતિ પરિવારની હજુ સુધી ઓળખ થઈ શકી નથી. આ વૃક્ષ ક્રોસની જેમ વિકસ્યું છે. મૂર્તિ અને વૃક્ષને લઈને વિવિધ દંતકથાઓ પ્રચલિત છે. દર વર્ષે ચૈત્ર મહિનામાં (માર્ચ-એપ્રિલ) મોટો મેળો ભરાય છે.

સવારે ૫:૦૦ થી ૭:૦૦ અને સાંજે ૭:૦૦ વાગ્યા સુધી (હવામાન પર આધાર છે.) ભક્તો "લાડુ", "પેંડા", "નારિયેળ" અને "ચુનરી" વડે માતાની પૂજા કરે છે.

## સંદર્ભ
શ્રેણી:મંદિરો
પિનકોડ

**પિનકોડ** એટલે કે **પોસ્ટલ ઇન્ડેક્સ નંબર** અથવા **ટપાલ સૂચક સંખ્યા** (સંક્ષેપ: PIN) એ એક પદ્ધતિ છે, જેના દ્વારા વિસ્તારોને એક વિશિષ્ટ સંખ્યાત્મક ઓળખ આપવામાં આવે છે. આ વિશિષ્ટ સંખ્યા એ સુનિશ્ચિત કરવામાં મદદરૂપ થાય છે કે તમામ પ્રકારની ટપાલ વસ્તુઓ યોગ્ય ગંતવ્ય સુધી પહોંચે છે. ભારતમાં પિન કોડ ૬ અંકનો બનેલો છે અને ભારતીય ટપાલ વિભાગ દ્વારા વર્ગીકૃત કરવામાં આવે છે. PIN પદ્ધતિ ૧૫ ઓગસ્ટ ૧૯૭૨ ના રોજ રજૂ કરવામાં આવી હતી.

## પિન કોડનું માળખું 
માં ઉજ્જૈનના પિનકોડનું ઉદાહરણ:
પહેલો આંકડો **૪** પશ્ચિમ પોસ્ટલ ઝોન સૂચવે છે, બીજો આંકડો **૫** મધ્ય પ્રદેશમાં પોસ્ટલ સબ-ઝોન સૂચવે છે, ત્રીજો આંકડો **૬** ઉજ્જૈન વર્ગીકરણ જિલ્લો સૂચવે છે, ચોથો આંકડો **૦** ઉજ્જૈન કોર એરિયા સર્વિસ રૂટ સૂચવે છે અને છેલ્લા બે આંકડા **૦૧** ડિલિવરી ઓફિસ તરીકે ઉજ્જૈન હેડ ઓફિસ સૂચવે છે.]]

ભારતમાં ૯-પિન ક્ષેત્રો છે. પિનકોડનો પ્રથમ અંક ભારત (દેશ) ના પ્રદેશને દર્શાવે છે. પ્રથમ ૨ અંકો એકસાથે આ પ્રદેશમાં હાજર પેટા-પ્રદેશો અથવા પોસ્ટલ વર્તુળોમાંથી એકનું પ્રતિનિધિત્વ કરે છે. પ્રથમ ૩ અંક મળીને જિલ્લાનું પ્રતિનિધિત્વ કરે છે જ્યારે છેલ્લા ૩ અંકો ડિલિવરી પોસ્ટ ઓફિસનું પ્રતિનિધિત્વ કરે છે. આ આંકડાકીય કોડ ભૌગોલિક વિસ્તાર અનુસાર ટપાલને ગોઠવવાનું ખૂબ જ સરળ બનાવે છે.

ભારતમાં ૯ પિન વિસ્તારો નીચે મુજબ છે: 

## ભારતમાં પિનકોડનું વિતરણ 
thumb|ભારતમાં પિનકોડનું વિતરણ

## સંદર્ભ
શ્રેણી:ભારતીય પોસ્ટ વિભાગ
કુમાવત

**કુમાવત** એ ભારતમાં હિન્દુ ક્ષત્રિય જાતિ છે. 

કુમાવત મૂળ રાજસ્થાનના કુંભલગઢના વંશજ છે, જેમનું પરંપરાગત કાર્ય વાસ્તુનિર્માણ (સ્થાપત્ય) છે. કિલ્લાઓ, મંદિરો વગેરેનું નિર્માણ, હસ્તકલા અને ચિત્રોની જાળવણી, વગેરે જેવા કાર્યો કુમાવત સમુદાયના લોકો દ્વારા જ કરવામાં આવતાં હતાં. ઘણી વખત કુમાવત અને કુમ્હારને એક જ માનવામાં આવે છે, પરંતુ બંને અલગ-અલગ જાતિ છે.

કુમાવત ક્ષત્રિય જૂથ બનાવવાનો દાવો કરે છે અને તેમાંથી મોટાભાગના મારવાડ પ્રદેશમાં કેન્દ્રિત છે. તેઓ મારુ કુમાવત, મેવાડી કુમાવત, ગુજરાતી કુમાવત, કચ્છ કુમાવત, ચેજારા કુમાવત, વગેરે જેવા જુદાજુદા નામોથી ઓળખાય છે. કુમાવતને નાયક અને હુણપંચ તરીકે પણ ઓળખવામાં આવે છે. આ સમુદાય માટે નૃવંશશાસ્ત્રીય પુરાવા રાણી લક્ષ્મી ચંદબત દ્વારા લખાયેલ બગોરા બેટન્સની ગાથા અને કર્નલ ટોડ દ્વારા લખાયેલ એનલ્સ અને પ્રાચીન વસ્તુઓમાં ઉપલબ્ધ છે. શેરિંગ (૧૮૮૨) કહે છે કે કુમાવત એ જયપુરના કચવાહા કુળમાંથી એક છે. કુમાવત પોતાને સૂર્યવંશી માને છે. આ સમાજ જયપુરથી હિન્દીમાં તેનું ત્રિમાસિક પ્રકાશન કુમાવત ક્ષત્રિય પણ બહાર પાડે છે.

## સંદર્ભ
શ્રેણી:સમાજશાસ્ત્ર
શ્રેણી:જ્ઞાતિ
અક્ષરધામ

**અક્ષરધામ** એ સ્વામિનારાયણ સંપ્રદાયની માન્યતા મુજબનો એક દિવ્ય લોક છે. જ્યાં ભગવાન સ્વામિનારાયણ પોતાના ભક્તો સાથે નિવાસ કરે છે. સ્વામિનારાયણ સંપ્રદાય ની માન્યતા મુજબ જ્યારે સ્વામિનારાયણ ના ભક્તો નુ મૃત્યું થાય ત્યારે સ્વામિનારાયણ પોતે તેને અક્ષરધામમાં લઇ જાય છે. માન્યતાઓ મુજબ આ ધામ માં ગયા બાદ કોઈ ને ફરી જન્મ લેવો પડતો નથી. 

શ્રેણી:સ્વામિનારાયણ સંપ્રદાય
વિષ્ણુ પુરાણ

** વિષ્ણુ પુરાણ** હિંદૂ ધર્મના ૧૮ મહાપુરાણમાંથી એક છે. જે ભગવાન વિષ્ણુ ને સમર્પિત છે. આ પુરાણ સૌથી પ્રાચીન અને પ્રસિદ્ધ પુરાણો માંથી એક છે. મહર્ષિ વ્યાસ રચિત આ પુરાણમાં ભગવાન વિષ્ણુ અને તેમના પ્રહલાદ, નારદ વગેરે ભક્તો ની કથાઓ સુપેરે આલેખાઈ છે. આ સિવાય આ પુરાણમાં વિષ્ણુજી ની પૂજા વિધિ , વર્ણાશ્રમ ધર્મ, જ્યોતિષ, વિજ્ઞાન, ઇતિહાસ, વંશાવળી, ભૂગોળ, બ્રહ્માંડ ઉત્પત્તિ, વગેરે ની માહિતીઓ આપવામાં આવી છે.

આ પુરાણમાં ભગવાન વિષ્ણુ ને સર્વોપરી ભગવાન તરીકે વર્ણવ્યા હોવાથી વૈષ્ણવ સંપ્રદાયોમાં આ પુરાણનું મહત્વ સવિશેષ છે. આ પુરાણ વિષ્ણુ પરખ હોવા છતાં આમા શિવજી ની કથાઓ પણ સુંદર રીતે આલેખાઈ છે. પદ્મ પુરાણ આ પુરાણ ને સાત્વિક પુરાણ તરીકે વ્યાખ્યાયિત કરે છે.
મહાસમન્દ

**મહાસમન્દ** એ ભારતના છત્તીસગઢ રાજ્યના મહાસમન્દ જિલ્લામાં આવેલું એક શહેર છે. તે જિલ્લાનું મુખ્ય મથક પણ છે અને મહા નદીના કિનારે વસેલું છે.

## વર્ણન
મહાસમન્દ તેની પ્રાકૃતિક સુંદરતા, રંગબેરંગી ઉત્સવો અને તહેવારો માટે પ્રખ્યાત છે. આખા વર્ષ દરમિયાન અહીં વિવિધ મેળાઓનું આયોજન કરવામાં આવે છેભાગ લેવા પ્રવાસીઓ પણ આવતા હોય છે. આ મેળાઓમાં ચૈત્ર માસમાં ઉજવાતો રામનવમીનો મેળો, વૈશાખમાં ઉજવાતો અઠ્ઠી મેળો, અષાઢમાં ઉજવાતો માતા પહુચની મેળો વગેરે મુખ્ય છે.

## મુખ્ય આકર્ષણો
* ગંધેશ્વર મહાદેવ મંદિર
* સંગ્રહાલય
* સફેદ ગંગા

## પરિવહન 
**હવાઈ માર્ગ**

પ્રવાસીઓની સુવિધા માટે, છત્તીસગઢની રાજધાની રાયપુરમાં એરપોર્ટનું નિર્માણ કરવામાં આવ્યું છે.  અહીંથી પ્રવાસીઓ બસ અને ટેક્સી દ્વારા સરળતાથી મહાસમન્દ પહોંચી શકે છે.

**રેલ્વે માર્ગ**

મુંબઈ-વિશાખાપટ્ટનમ અને કોલકાતા-વિશાખાપટ્ટનમ રેલ્વે લાઇન પર મહાસમન્દ ખાતે એક રેલ્વે સ્ટેશન બનાવવામાં આવ્યું છે.

**સડક માર્ગ**

મહાસમન્દ કોલકાતા, મુંબઈ અને દેશના અન્ય ભાગો સાથે માર્ગ દ્વારા સારી રીતે જોડાયેલ છે. રાષ્ટ્રીય ધોરીમાર્ગ ૩૫૩ અહીંથી પસાર થાય છે અને કેટલાક ઉત્તર ગોદરી ગામમાં રાષ્ટ્રીય ધોરીમાર્ગ ૫૩ સાથે જંકશન ધરાવે છે.

## સંદર્ભ
શ્રેણી:છત્તીસગઢ
ઉમલિંગ લા

**ઉમલિંગ લા** અથવા **ઉમલુંગ લા** એ ડેમચોક નજીક ભારતના લદ્દાખ વિસ્તારમાં કોયુલ લુંગપા અને સિંધુ નદી વચ્ચેની પહાડી રેખા પર આવેલો પર્વતીય માર્ગ છે. ઉમલુંગ ઝરણું ૫,૬૪૦ મીટરની ઊંચાઇથી વહીને કોયુલ લુંગપામાં વહેતી કિંગદુલ નદીની ઉપનદી અને સિંધુ નદીમાં ભળી જાય છે.

ઉમલિંગ લા ચિસુમલે અને ડેમચોક વચ્ચે આવેલો છે, જેને ઉમલિંગ લા માર્ગ પણ કહેવામાં આવે છે, આ ઘાટ 5,798.251 મીટર (19,024 ફૂટ 0.73 ઇંચ)ની ઊંચાઈ પર પસાર થાય છે, જે તેને વિશ્વનો સૌથી ઊંચો વાહન માર્ગ બનાવે છે.

## ચિસુમલે-ડેમચોક રોડ 
૨૦૧૭માં ઉમલિંગ લામાંથી પસાર થતા ચિસુમલે અને ડેમચોક ગામો વચ્ચે એક રસ્તો બનાવવામાં આવ્યો હતો. આ માર્ગ બોર્ડર રોડ ઓર્ગેનાઈઝેશન દ્વારા પૂર્ણ કરવામાં આવ્યો હતો, જે તેને વિશ્વનો સૌથી ઉંચો વાહન માર્ગ અને ઘાટ બન્યો હતો. આ માર્ગ ૨૪ કિમીની લંબાઇ ધરાવે છે, જે ચિસુમલે-ડેમચોકના ૫૨ કિમી માર્ગનો ભાગ છે.

## સંદર્ભ 
શ્રેણી:લડાખ
સૈયદ વંશ

**સૈયદ વંશ (ઇસ.૧૪૧૪ - ઇસ. ૧૪૫૧)** અને **લોદીવંશ (ઇસ.૧૪૫૧ - ૧૫૨૬)**

તુગલકવંશના શાસનના અંતબાદ ખીજ્રખાંએ સૈયદવંશનીસ્થાપના કરી. સૈયદવંશ બાદ બહલોલ લોદીએ લોદીવંશની સ્થાપના કરી.બહલોલ લોદી સલ્તનતનો પ્રથમ અફઘાન શાસક હતો. લોદીવંશનો અંતિમ બાદશાહ ઇબ્રાહિમ લોદી હતો. ઇ.સ.૧૫૨૬માં બાબર સામેપાણીપતના પ્રથમ યુદ્ધમાં તેનો પરાજય થયો અને સલ્તનતયુગનો અંત આવ્યો અને મુઘલ શાસનની શરૂઆત થઈ.

# સૈયદ વંશ ( ઇ. સ.1414 - ઈ. સ. 1451)
એલન વિલિયર્સ

**એલન જોન વિલિયર્સ**, (૨૩ સપ્ટેમ્બર ૧૯૦૩ – ૩ માર્ચ ૧૯૮૨) એ લેખક, સાહસિક, ફોટોગ્રાફર અને નાવિક હતા.

ઑસ્ટ્રેલિયાના મેલબોર્નમાં જન્મેલા વિલિયર્સ ૧૫ વર્ષની ઉંમરે સૌપ્રથમ દરિયામાં ગયા હતા અને ફુલ-રીગ્ડ જહાજ *જોસેફ કોનરાડ* સહિત પરંપરાગત રીતે રિગ્ડ જહાજોમાં સફર કરી હતી. તેણે *મોબી ડિક* અને *બિલી બડ* સહિતની ફિલ્મો માટે ચોરસ-રિગ્ડ જહાજોનો આદેશ આપ્યો હતો. તેણે યુનાઇટેડ કિંગડમથી યુનાઇટેડ સ્ટેટ્સ સુધીની સફર પર *મેફ્લાવર II ને* પણ આદેશ આપ્યો હતો. 

વિલિયર્સે ૪૪ પુસ્તકો લખ્યા, અને સોસાયટી ફોર નોટિકલ રિસર્ચના અધ્યક્ષ (૧૯૬૦-૭૦) અને પ્રમુખ (૧૯૭૦-૭૪), નેશનલ મેરીટાઇમ મ્યુઝિયમના ટ્રસ્ટી અને કટ્ટી સાર્ક પ્રિઝર્વેશન સોસાયટીના ગવર્નર તરીકે સેવા આપી. તેમને બીજા વિશ્વયુદ્ધ દરમિયાન રોયલ નેવલ રિઝર્વમાં કમાન્ડર તરીકે બ્રિટિશ ડિસ્ટિંગ્વિશ્ડ સર્વિસ ક્રોસ એનાયત કરવામાં આવ્યો હતો.

## સંદર્ભ 
શ્રેણી:ફોટોગ્રાફર
શ્રેણી:૧૯૦૩માં જન્મ
શ્રેણી:૧૯૮૨માં મૃત્યુ
તુલસી દાસ (બાબા જયગુરુદેવ)

**તુલસી દાસ** અથવા **બાબા જયગુરુદેવ** જય ગુરુદેવ પંથના પ્રવર્તક હતા. તેમનો જન્મ ઇટાવા જિલ્લાના ભરથાણામાં સ્થિત ગામ ખિતૌરા નીલ કોઠીમાં થયો હતો. તેમણે ૧૦ જુલાઈ ૧૯૫૨ના રોજ વારાણસીમાં પ્રવચન આપ્યું હતું. આ પછી તેમના અનુયાયીઓની સંખ્યામાં વધારો થયો. આ સમય દરમિયાન તુલસીદાસે પોતાનું નામ 'જય ગુરુદેવ' પસંદ કર્યું અને તેમને આ નામથી બોલાવવામાં આવ્યા.

જ્યારે દેશમાં ઈમરજન્સી લાગુ કરવામાં આવી ત્યારે તેમને ૨૯ જૂન ૧૯૭૫ના રોજ જેલમાં કેદ કરવામાં આવ્યા હતા. તેમને આગ્રા અને બરેલીની જેલોમાં રાખવામાં આવ્યા હતા, પરંતુ તેમના અનુયાયીઓના વિશાળ જમાવડાથી બચવા માટે તેમને બેંગ્લોરની સેન્ટ્રલ જેલમાં મોકલવામાં આવ્યા અને  ત્યાંથી તેમને તિહાડ જેલમાં ખસેડવામાં આવ્યા હતા.

બાબા જયગુરુદેવનું ૧૧૬ વર્ષની વયે ૧૮ મે ૨૦૧૨ની રાત્રે મથુરામાં અવસાન થયું હતું. નિધન બાદ તેમની સંપત્તિ મુદ્દે બાબાના અનુયાયીઓ બે જૂથમાં વહેંચાઇ ગયા છે.

## ભવિષ્યવાણીઓ
બાબા જયગુરુદેવ દ્વારા ઘણી બધી ભવિષ્યવાણીઓ કરવામાં આવી છે. તેમાંથી મોટાભાગની તેમની ભવિષ્યવાણીઓ સાચી પડી છે. તેમણે ભવિષ્યવાણીઓ માં કહ્યું છે કે ભારત માં જન્મેલા એક હિંદુ સંત પૂરા વિશ્વ ઉપર રાજ કરશે. એક ભાષા હશે એક ઝંડો હશે. તે સંત નું જ્ઞાન એટલું પ્રબળ હશે કે આખું વિશ્વ તેમના શરણોમાં હશે. બાબા જયગુરુદેવ વારંવાર એક હિન્દુ સંત વિશે કહેતા હતા.જેથી કરી ને લોકો તેમને પૂછવા લાગ્યા કે એ હિન્દુ સંત કોણ છે. તેમણે એક દિવસ તેમના પ્રવચનોમાં કહ્યું કે તે સંત ૨૦ વર્ષના થઈ ગયા છે. આવું તેમણે ૦૭ સપ્ટેમ્બર ૧૯૭૧ના દિવસે એક સભામાં કહ્યું હતું.

## સંદર્ભ
શ્રેણી:ધાર્મિક વ્યક્તિત્વ
લોર્ડ માઉન્ટબેટન

**લોર્ડ માઉન્ટબેટન**, જેને લુઈસ માઉન્ટબેટન તરીકે પણ ઓળખવામાં આવે છે, તે બ્રિટિશ ઈતિહાસમાં એક અગ્રણી વ્યક્તિ હતા, જેમણે 20મી સદીની ઘટનાઓને આકાર આપવામાં મહત્વની ભૂમિકા ભજવી હતી. તેનો જન્મ 25 જૂન, 1900ના રોજ થયો હતો અને તે બ્રિટિશ શાહી પરિવારના સભ્ય હતા, રાણી વિક્ટોરિયાના પ્રપૌત્ર હતા. તેમના સમગ્ર જીવન દરમિયાન, લોર્ડ માઉન્ટબેટન વિવિધ લશ્કરી, રાજકીય અને રાજદ્વારી પ્રયાસોમાં સામેલ હતા.

બંને વિશ્વયુદ્ધોમાં સેવા આપતા માઉન્ટબેટનની નૌકાદળની એક વિશિષ્ટ કારકિર્દી હતી. બીજા વિશ્વયુદ્ધ દરમિયાન, તેમણે મહત્વપૂર્ણ નૌકાદળના આદેશો સંભાળ્યા હતા, અને તેમની વ્યૂહાત્મક કુશળતાને ખૂબ જ માનવામાં આવતું હતું. વિવિધ લશ્કરી કામગીરીમાં તેમની સફળતાએ તેમને એડમિરલ ઓફ ધ ફ્લીટનું બિરુદ મેળવ્યું. યુદ્ધ પછી, તેણે બ્રિટિશ સૈન્ય અને સંરક્ષણ વ્યૂહરચનામાં યોગદાન આપવાનું ચાલુ રાખ્યું.

તેમની સૈન્ય સિદ્ધિઓ ઉપરાંત, લોર્ડ માઉન્ટબેટને બ્રિટિશ ભારતના ડિકોલોનાઇઝેશનમાં નિર્ણાયક ભૂમિકા ભજવી હતી. ભારતના છેલ્લા વાઇસરોય તરીકે, તેમને **1947**માં સત્તાના હસ્તાંતરણ અને ભારત અને પાકિસ્તાનમાં ભારતના વિભાજનની દેખરેખની જવાબદારી સોંપવામાં આવી હતી. વિભાજનને કારણે વ્યાપક હિંસા અને સામૂહિક સ્થળાંતર થયું, જેના પરિણામે જીવનનું દુ:ખદ નુકશાન થયું અને લાખો લોકો ઉથલાવી ગયા. લોકો વિશાળ પડકારો હોવા છતાં, માઉન્ટબેટને સત્તાના હસ્તાંતરણને સરળ બનાવવા માટે ખંતપૂર્વક કામ કર્યું અને સ્વતંત્રતા પ્રાપ્ત થયા પછી ભારત છોડી દીધું.

ભારતમાં માઉન્ટબેટનનો વારસો મિશ્રિત છે, જેમાં કેટલાક પડકારજનક પરિસ્થિતિમાં નેવિગેટ કરવાના તેમના પ્રયાસોની પ્રશંસા કરે છે, જ્યારે અન્ય હિંસા અને વિસ્થાપન તરફ દોરી જતા વિભાજન દરમિયાન લીધેલા નિર્ણયોની ટીકા કરે છે. તેમ છતાં, ભારતની સ્વતંત્રતા અને વિભાજનમાં તેમની ભૂમિકા ઇતિહાસમાં એક મહત્વપૂર્ણ પ્રકરણ બની રહી છે.

ભારતમાં તેમની સંડોવણી ઉપરાંત, લોર્ડ માઉન્ટબેટને ભારતના છેલ્લા વાઇસરોય તરીકે સેવા આપી હતી, તેમણે અન્ય વિવિધ રાજદ્વારી અને રાજકીય ભૂમિકાઓ નિભાવી હતી. તેઓ **1947 થી 1948** સુધી ભારતના ગવર્નર-જનરલ હતા અને બાદમાં તેમણે ફર્સ્ટ સી લોર્ડ, ચીફ ઓફ ધ ડિફેન્સ સ્ટાફ અને નાટોના સર્વોચ્ચ સહયોગી કમાન્ડર તરીકે સેવા આપી હતી. લશ્કરી અને રાજદ્વારી બાબતોમાં તેમના અનુભવ અને કુશળતાએ તેમને બ્રિટિશ સરકાર માટે મૂલ્યવાન સંપત્તિ બનાવી.

દુ:ખદ રીતે, લોર્ડ માઉન્ટબેટનનું જીવન આતંકવાદના એક કૃત્ય દ્વારા ટૂંકાવી દેવામાં આવ્યું હતું. 27 ઓગસ્ટ, 1979 ના રોજ, પ્રોવિઝનલ આઇરિશ રિપબ્લિકન આર્મી (IRA) દ્વારા તેમની હત્યા કરવામાં આવી હતી જ્યારે મુલ્લાઘમોર, કાઉન્ટી સ્લિગો, આયર્લેન્ડના કિનારે તેમની બોટ પર બોમ્બ વિસ્ફોટ થયો હતો. આ હુમલામાં તેના 14 વર્ષના પૌત્ર અને એક સ્થાનિક છોકરા સહિત અન્ય ઘણા લોકોના જીવ પણ ગયા હતા.

**લોર્ડ માઉન્ટબેટન**ના મૃત્યુથી સેવા અને સમર્પણના અદ્ભુત જીવનનો ઉદાસીન અંત આવ્યો. બ્રિટિશ સૈન્યમાં તેમનું યોગદાન, મુત્સદ્દીગીરી અને **ભારતની આઝાદીમાં** તેમની મહત્ત્વની ભૂમિકા તેમના વારસાના નોંધપાત્ર પાસાઓ છે. તેમની ક્રિયાઓની આસપાસના વિવાદો અને જટિલતાઓ હોવા છતાં, તેઓ ઐતિહાસિક મહત્વના વ્યક્તિ તરીકે રહ્યા છે અને વિશ્વ મંચ પર તેમની અસર માટે યાદ કરવામાં આવે છે.
સ્પાઇડર-મેન

** સ્પાઇડર-મેન ** માર્વેલ કૉમિક્સ અને ફિલ્મો દેખાતો એક લોકપ્રિય સુપરહીરો છે. જે કરોળિયાની શક્તિ ધરાવે છે , અને તેની જેમજ પોતાના હાથોથી જાળ ફેંકી શકે છે.તથા દિવારો વગેરે પર ચોંટી તેમજ ચઢી પણ શકે છે.આ શક્તિઓ દ્વારા તે પોતાના શહેર નું દુશ્મનો થી રક્ષણ કરે છે, અને લોકોની મદદ કરે છે.

સ્પાઇડર-મેન નું મૂળ નામ પીટર પાર્કર છે જે સ્કૂલમાં અભ્યાસ કરતો એક બાળક હોય છે. જેને એક વાર શક્તિશાળી કરોળિયાના કરડવાથી તે કરોળિયાની શક્તિ તેનામાં આવી જાય છે. ત્યાર બાદ તે પોતાનું લાલ કે કાળું સુટ પહેરી સ્પાઇડર-મેન નામ રાખી દુષ્ટ માણસોનો નાશ કરે છે.

સ્પાઇડર-મેન સુપરહીરોના ઈતિહાસમાં સૌથી જાણીતા સુપરહીરોસ માનો એક છે. ખાસ કરીને તે બાળકોમાં ખુબ લોકપ્રિય છે.
પાવાગઢ ઉડનખટોલા

**પાવાગઢ ઉડનખટોલા** એ પાવાગઢ પર્વત પરનો ઉડનખટોલા છે જે ગુજરાતના પંચમહાલ જિલ્લાના પાવાગઢ ખાતે આવેલો છે. તે ૧૯૮૬માં શરૂ કરવામાં આવ્યો હતો.

## ઇતિહાસ 
શક્તિપીઠ કાલિકા માતા મંદિર તેમજ યુનેસ્કોની વર્લ્ડ હેરિટેજ સાઇટ ચાંપાનેર-પાવાગઢ પુરાતત્વીય ઉદ્યાનના અનેક સ્મારકોની હાજરીને કારણે પાવાગઢ પર્વત એક મુખ્ય યાત્રાળુ એન્ડ પ્રવાસન સ્થળ છે.

પાવાગઢ ઉડનખટોલા ૧૯૮૬માં શરૂ કરવામાં આવ્યો હતો. બાંધકામ અને કામગીરીનું સંચાલન ઉષા બ્રેકો લિમિટેડ દ્વારા કરવામાં આવે છે.

૧૯ જાન્યુઆરી ૨૦૦૩ના રોજ ઉડનખટોલા અકસ્માતમાં સાત મૃત્યુ થયા હતા અને ૨૪ લોકોને ઈજા પહોંચી હતી.

## તકનિકી માહિતી 
 લાંબો પાવાગઢ ઉડનખટોલા તેની શરૂઆતના સમયે દેશનો સૌથી ઊંચો ઉડનખટોલા હોવાનું કહેવાતું હતું. તે મોનો-કેબલ ગોંડોલા ડિટેચેબલ પ્રકારની લિફ્ટનું સંચાલન કરે છે.

તે મુસાફરોને માંચી હવેલીથી પાવાગઢ પર્વત ઉપર  ઊંચે પહોંચાડે છે. ત્યાંથી મુસાફરે મંદિર સુધી પહોંચવા માટે  ચઢવાનું હોય છે. તે પ્રતિ કલાક ૧૨૫૦ મુસાફરોને લઈ જવાની ક્ષમતા ધરાવે છે પરંતુ તે પ્રતિ કલાક ૪૦૦ મુસાફરોની ક્ષમતા પર કાર્ય કરે છે. તે વાર્ષિક ૧૩ લાખ મુસાફરોનું પરિવહન કરે છે.

નવા  લાંબા ઉડનખટોલા બાંધવાનો પ્રસ્તાવ છે જે મુસાફરોને આગળ લઈ જશે અને તેમને મંદિરથી ૩૦-૪૦ મીટર દૂર ઉતારશે.

## આ પણ જુઓ 
* ગિરનાર ઉડનખટોલા
* અંબાજી ઉડનખટોલા
* સાપુતારા ઉડનખટોલા

## સંદર્ભ 
શ્રેણી:ગુજરાતમાં પરિવહન
શ્રેણી:Infobox mapframe without OSM relation ID on Wikidata
શ્રેણી:Coordinates on Wikidata
શ્રેણી:પંચમહાલ જિલ્લો